“Dia  Boleh Dapat  Anugerah Suami Paling Proaktif Dalam Labor Room Ni.”  Doktor Ini Terharu Lihat suami Bantu isteri Bersalin.

Menantikan detik kelahiran cahaya mata pastinya momen yang dinantikan oleh setiap suami isgeri.

Tak sabar menantikan si kecil menjengah dunia. Waktu inilah sokongan suami sangat diperlukan dalam membantu isteri dalam proses kelahiran.

Bagi suami yang berpeluang masuk menemani isteri bersalin, inilah masanya untuk anda menyaksikan sendiri pengorbanan isteri melahirkan cahaya mata anda.

Perkongsian seorang doktor  bernama Nur Hanisah akan gelaagat seorang suami yang patut dijadikan contoh oleh para suami lain.

ANUGERAH SUAMI CONTOH

Asyik bercerita tentang perangai mak-mak je dalam labour room kan. Apa kata sekali ni kita cerita pasal bapak pulak?

Kalau haritu ada cerita tentang doktor dan misi sebagai pasukan sorak ibu bersalin. Bila sebut pasal ayah ni, boleh kata mewakili coach agaknya.

Teringat satu kenangan menyambut kelahiran bayi pertama sepasang suami isteri.

Sang suami begitu proaktif sekali dalam membantu si isteri. Apa yang kami sebut, itulah yang dia ikut.

“Teran kuat, ayang! Panjang! Panjang!”

Terharu saya dibuatnya. Sungguh, suami seperti dia benar-benar membantu kerja doktor dan misi semua.

Bila isterinya tak teran kuat mana, dia ikut menegur kesalahan isteri pula.

“Eh, jangan bunyi gitu! Ketap gigi! Kuat lagi! Lagi!”

Tersenyum saya dibuatnya. Teruja dengan kesungguhannya.

Apabila doktor memanggil sang suami,

“Encik, cuba tengok sini kepala anak dah sampai mana. Suruh isteri encik teran kuat lagi.”

Maka, dia encourage lagi dengan bersungguh-sungguh.

“Sambung! Sambung!”

Hampir tergelak saya dibuatnya.
Semangat betul dia!

Di saat kepala bayi kelihatan sudah mula mahu keluar, dia membuka kaki luas bagi tujuan merendahkan badan. Memastikan bisikan benar-benar sampai ke telinga isteri. Macam nak bersilat dah gaya dia waktu ni!

“Ok sayang! Last shoot! Last shoot!”

Allahu! Masa ni memang saya tak boleh tahan nak tergelak! Dia ingat agaknya dalam perlawanan bola sepak?

Akhirnya, si bayi selamat lahir.

Apabila doktor mengangkat bayi sambil bertanya, “Puan, sebut anak lelaki ke perempuan?”

Sang suami terlebih dahulu memberi respon teruja. Dia menekup muka dengan mata terbeliak. Antara terharu dan gembira.

“Doktor, saya dah boleh keluar, kan?”

Saya sangka, pasti dia mahu sujud syukur atas kegembiraan dikurniakan anak pertama mereka.

“Aha. Dah boleh encik.”

“Ok, doktor. Asyik suruh isteri teran, saya sendiri pulak nak terberak.”

Haha! Masa ni memang dah terpecah gelak! Lawak!

Memanglah dia boleh dapat Anugerah Suami Paling Proaktif dalam labor room ni!

So, nak share sikit tips untuk para suami yang teman isteri bersalin.

1. Pastikan isteri ikut arahan doktor/misi.

Maksudnya kat sini, para suami kena peka! Dengar apa yang doktor/misi sebut. Ikut je ulang semula kepada isteri. Macam contoh suami dalam cerita tadi. Sampai doktor dan misi pun puji sebab dia telah membantu memudahkan urusan kami. Terbaik!

2. Jaga aurat isteri

Ini boleh dilakukan semampunya. Di ambang masa kemuncak isteri untuk mula bersalin, selalunya si isteri akan tak senang duduk melawan sakit kontraksi. Bergolek ke kanan. Bergolek ke kiri.

Tak kena cara, boleh terdedah aurat mereka. Begitu juga tentang tudung. Selagi tidak memudaratkan isteri, jagalah bab ini. Si isteri memang tak mampu nak jaga aurat sendiri dah waktu ni. Kesakitan menguasai diri. Maka, tolonglah ‘jaga’ mereka ya, para suami mithali.

3. Baca zikir ke telinga isteri

Terharu bila tengok ramai suami berbuat begini. Teruskan ya! Semoga isteri sentiasa dalam keadaan mengingati Tuhan Yang Esa. Dia jua yang Maha Memudahkan Segalanya.

4. Jaga solat isteri

Tolonglah para suami. Cakna hal yang satu ini. Ikut mazhab Syafie, selagi tak keluar bayi, selagi itu wajib solat. Maka perlu cakna waktu solat dan arah kiblat ya. Belajar juga cara ambil wudhu guna spray.

Boleh dalami lagi ilmu tentang ni daripada ustaz ustazah. Islam itu mudah. Tetapi bukan untuk diambil mudah.

5. Berterima kasih kepada isteri

Fuh! Sendiri tengok orang bersalin pun dah dapat rasa penat dia macam mana. Struggle tahap tinggi punya!

Para suami, ringankan mulut. Ucapkan terima kasih kepada isteri. Kucup dahi isteri tanda penuh menghargai. Ada saya tengok, suami lebih excited tengok bayi yang baru dilahirkan daripada isteri yang baru habis menang ‘berlawan’.

Memanglah si isteri dah tak kisah pun sebab lebih nak berasa lega daripada penat yang amat sangat. Tetapi alangkah sejuknya hati bila dapat lihat suami yang sudi layan isteri macam bidadari.

Oh ya! Apa salahnya berterima kasih juga kepada pasukan sorak (doktor dan misi) yang turut menyumbang jasa. Hormatilah mereka dengan tutur kata yang baik dan riak wajah yang manis. In syaa Allah, semua gembira!

Sekian sahaja.

Selamat menjadi seorang bapa yang penyayang kepada ibu dan anaknya!
.
.
Nur Hanisah
Yang Memerhati
.
P/s: Kongsikan tips ini kepada pasangan sendiri, adik-beradik, mahupun rakan-rakan yang bakal melalui perjalanan yang sama nanti!

Jemput Follow dan set See First Nur Hanisah supaya dapat selalu baca post santai dan bermanfaat tentang dunia #HospitalTarbiah


Bebas Covid-19 Stage 4, Wanita Ni Kongsi Kisah Tentang Petua!

Pada ketika ramai ‘berperang’ melawan penyakit Covid-19, warganet pula ‘diancam’ dengan pelbagai penawar yang tidak dapat disahkan kebenarannya. Bahkan ada juga yang boleh memberi kesan buruk terhadap kesihatan pesakit Covid-19.

Berkongsi pengalaman daripada bekas pesakit covid-19 berkenaan kesan yang dirasai daripada amalkan beberapa petua untuk merawat Covid-19 ini wajar dijadikan teladan.

Ini perkongsiannya.

I’m Covid19 Stage 4 survival!

Alhamdullilah sudah beransur pulih sudah melepasi tahap kritikal yg paling bahaya. Allah masih sudi pinjamkan umur dan nyawa kepada aku… amiinn

Aku bersyukur hanya aku yang positif dalam family.

Gejala demam dpt selepas aku amik 2nd dos vaksin hari ke 2. Ingat demam simptom after vaksin rupa nya melarat sampai tiada deria bau. Amik keputusan buat swab test hasilnya seperti dijangka.

Jadikan panduan

Petua2 yg dilarang utk pesakit positif covid mengikut pengalaman aku adalah.

Petua tersebut tidak boleh sama sekali digunakan pakai dan ia mendatangkan bahaya nyawa dalam sekelip mata seperti yg terjadi pada aku. Oxisgen aku turun mendadak ke paras 80

Dilarang keras: Air Kelapa ( tak kira lah dicampor apa bahan sekali) Sangat-sangat merbahaya kerana dia membuat saluran pernafasan menjadi sempit diruang paru2 dan suhu badan menjadi semakin meningkat.

Air Lemon akan membuat kita mengalami sakit perut yg sgt kerana sifat lemon sudah bertukar kepada acid dan memburukkan kesihatan

Cuka membantu menyempitkan saluran pernafasan membuat kita semakin sukar bernafas

3 item ini lah menyumbang kepada kematian!!! Jika kita tidak segera ke hospital.

Petua Terbaik

Petua paling terbaik adalah minum air suam secukupnya supaya badan dan tekak kita sentiasa basah. Mkn buah2 yg tidak berunsur sejuk atau supplement vit c. Jika demam mkn panadol. Tido dan makan secukupnya.

Terima kasih kepada kesayangan2 hamba terutama nya suami terchinta Norazli Ridzuan dan anak2 Amira Norazli yg menjaga mami tanpa berbelahbagi serta adikberadik iparduai dan kawan2 yg mengetahui turut memberi doa kesembuhan utk aku, aku hargai semuanya.. semoga kita semua dilindungi.

Terima kasih kpd kakitangan hospital
Selayang unit zon kuning ward 6A mereka memberikan service terbaikkkkk!!! Utk semua pesakit covid. Hanya Allah dpt membalasnya🥰

Jangan pilih jenis vaksin, pilih nyawa anda. Vaksinasi selamatkan nyawa.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Belum Terlambat Untuk Selamatkan Anak Bermasalah, ‘Ubatnya’ Ada Pada Mak Ayah.” Lelaki Ini Kongsi 9 Perkara Sepatutnya Ayah Buat.

Membesarkan anak-anak bukan satu tugas yang mudah. Pelbagai cabaran dan dugaan terpaksa dilalui. Bohonglah andai dikatakan semua anak baik-baik belaka. Setiap seorang ada pelbagai karenah.

Nampak mungkin mudah, tetapi untuk melaksanakannya itu memerlukan komitmen yang tinggi.Justeru, tugas mendidik ini terletak di bahu si ayah. Dialah orang yang cukup penting yang bertanggung jawab mencorakkan masa depan anak-anak.

Andai si ayah mengabaikan tanggung jawabnya, maka itu memberi kesan kepada tumbesaran anak-anak. Bayangkan jika dalam keluarga hanya ibu yang berfungsi untuk membesarkan anak-anak. Tidak dinafikan mungkin mereka mampu, namun tetap akan terkesan di dalam jiwa anak-anak dengan ketiadaan si ayah.

9 tanda awal kanak-kanak yang bermasalah.

1 – Mudah Menangis Atau Marah
Sekiranya anak selalu menangis atau kerap kacau anda membuat kerja dengan sengaja itu tanda anak tadi kurang kasih sayang fizikal ( Physical Affection ).

Kalau begini, jangan tunggu lagi terus ambil anak tu peluk erat-erat dan cium dahi dia. Dia sangat perlukannya.

2 – Selalu Cakap Bohong
Jika anak selalu cakap bohong walaupun untuk perkara kecil seperti cakap dah solat tapi sebenarnya belum. Besar kemungkinan anda pernah menegur berlebihan ( overreact ) tentang solat sebelum ni.

Akibatnya anak akan terus berbohong untuk mengelakkan teguran dari anda. Jiwa anak ni sensetif, mereka tak suka di tengking dan di marah. Jadi tegurlah dengan adab ya.

3 – Harga diri yang rendah ( Low Self-Esteem )
Sekiranya anak anda pemalu atau susah nak bergaul dengan rakan sebaya itu tanda dia lemah keyakinan diri dan lemah harga diri. Ini mungkin di sebabkan oleh mak ayah yang suka tolong berlebihan sejak dia kecil. Anak baru nak panjat kerusi, ayah dah angkat naikkan atas kerusi. Macam mana anak nak pandai naik kerusi sendiri?

4 – Tak Boleh Bela Diri Sendiri
Jika anda rasa anak anda tak mampu untuk bela diri sendiri di depan adik beradik atau kawan-kawan, besar kemungkinan kerana anda tak pernah beri peluang pada dia untuk buat keputusan sendiri.

Akhirnya dia hanya ikut sahaja apa yang orang lain putuskan. Hilang ciri-ciri seorang leader kt sini.

5 – Suka Mengambil Barang Orang Lain
Pergi rumah kawan dia ambil mainan kawan dia. Padahal banyak dah mainan anda belikan untuk dia kat rumah. Ini tanda anak anda tidak puas atau suka dengan pemberian anda. Dia mahu buat pilihan sendiri.

Bawa anak sekali membeli belah dan benarkan dia memilih adalah satu aktiviti ikatan ( bonding ) dengan anak.

6 – Anak Terlalu Penakut
Adakah anda rasa anak anda mudah rasa takut? Bunyi guruh dia takut, bila gelap dia takut. Itu tanda anak anda kurang di beri pendedahan. Mungkin dia sudah terbiasa anda melindungi diri dia setiap masa.

Sekali sekala beri anak tengok guruh, duduk dalam gelap supaya mereka tahu bahawa tiada apa yang nak di takutkan.

7 – Kuat Cemburu
Pernah tak terjadi bila anak nampak kawan dia ada bag baru dia minta nak bag, atau nampak anak jiran ada basikal baru dia pun nak basikal baru? Itu tanda sifat cemburu mula terjadi.

Ada kemungkinan besar dulunya mak ayah suka membanding-banding anak dengan kanak-kanak lain. Bila mak ayah suruh anak jadi seperti kanak-kanak itu maka itu la yang dia buat.

8 – Kerap Tantrum
Sekiranya anak anda sentiasa melontarkan tantrum dan marah, ini mungkin kerana mereka tidak merasa cukup di hargai. Mereka jadi pencari perhatian ( Attention Seeking ) yang amat serius.

Mereka tahu bila buat baik mak ayah tak bagi perhatian, tapi bila buat tantrum mesti mak ayah pandang. Mak ayah sekalian, jangan la tunggu anak tantrum baru nak pandang ya.

9 – Tidak Ada Perasaan
Jika anda perasan bahawa anak anda tak peduli bila anda cakap anda sakit atau penat dia masih lagi meminta-minta itu tanda kurangnya empati dalam diri dia.

Boleh nampak kelemahan anak tadi bila dia nak bercakap dengan kawannya. Asyik dia sahaja nak bercakap, tak mahu dengar langsung apa kawan dia cakap. Kemahiran sosial pun secara tak langsung akan jadi lemah. Susah nak dapat kawan yang berkualiti nanti.

9 tanda awal ni boleh diperbaiki lagi, belum terlambat untuk selamatkan anak yang bermasalah. Ubat segala masalah ni ada pada mak ayah iaitu kasih sayang, belas kasihan, displin, ilmu, pelukan dan ciuman.

Selamatkan anak kita!

Mohd Fhais
Anak tak lahir hebat tapi di bentuk jadi hebat oleh mak ayah yang hebat!

Silakan share pada orang lain juga ya supaya mereka pun boleh jadi mak ayah yang hebat.

#notakekeluargaanfhais


Guna 3 Bahan Ni Jika Mahu Kulit Cerah. Mudah & Jimat, Anak Pun Boleh Tolong Buatkan!

Nak cantik dengan menggunakan bahan semujaladi memang mengambil sedikit masa. Pun begitu kalau kita rajin mengamalkannya setiap hari wajah pasti nampak hasilnya.
Muka flawless je.

Selain tidak perlu gunakan kos, ia juga lebih cepat, pantas dan menjimatkan. Perkongsian Ika Mat Bakhir di facebooknya menggunakan tiga bahan yang terdapat di dapur ini patut anda cuba.

Menurutnya, penggunaan tiga bahan ini iaitu beras pulut, garam dan gula bukan hanya buat kulit cerah bahkan juga memulihkan masalah jerawat dan melembutkan kulit wajah. Paling menariknya katanya wajah jadi cerah dalam masa 24 jam!

1..toksah nak cari mahai2..bawak bontot pergi dapur carik tiga bahan ni je iaitu beras pulut,garam sesudu dan gula sesudu..ok case takde beras pulut pakai jelaa beras makan yg ada cap jasmine ke jati ke jgn korang bantai biskut beras sudah laaa ye..muka buruk akak tak tanggung..kalau korang cakap xdok smua bahan ni kat dapur sila post kat group bersamamu tv3..insyalah ada bantuan ye. Heheheheheh..gurau je

2..masukkan semua bahan td dalam kuali dan goreng tanpa minyak dalam agak2 5 min gitu biar gula garam sebati dgn beras..smp beras kuning2 sikit terus masuk dalam blender campur ayak panas sikit..jgn bnyk2 tau kang cair xbest sgt nak tepek n skrub kat kulit. Guna air panas sbb nak bg jd macam paste ala2 paste tomyam lembik2 gitu..hahaah

3..nilah hasil nyaaa..agak2 macam muntah kuceng je korang rasa kan? hahahahaha..gurau sajoooo..ni haaa laa jadiknya..senang sgt kan? Ckap susah meh bagi pipi aku lempang lelaju..

4.maka bermulalah sesi menyental dan menempek kat muka ni haaa..korang tggu biar sejuk skit paste tadi then baru sapu/skrub/buat mask kat muka tau..sapu tgh panas muka kau melecur aku cakap padan muka je..haahaa.

a)Mula2 amek secolet then skrub satu muka.

Satu muka tau skrub sapu tonyoh genyeh tapi jgn sental guna berus besi lak!sapu kat hidung skrub sikit2 bia rata..

b)And then korang basuh muka tau..Basuh guna air bersih bukan ribena atau teh o okay..

c) Ambil lagi paste and tempek kat muka macam mask..sapu rata2 kat satu muka macam mask yg korang duk beli kat watsons tu haaaa..senang je tepek..xtau tepek meh akak pijak!

d) Biarkan je kat muka sampai kering betul2 kering tggu sampai sejam tau..and then jgn trus basuh. Dah kering slow2 skrub n peel off smua yg kering2 kat muka tu.

e) Dah peel off n skrub smua paste yg kering tu barulah basuh sisa2 tertinggal guna air yg bersih and then lap kering2.

P/s :kalau muka anda berjerawat bermasalah akan rasa sedikit pedih2 manja je tak sakit pn mcm akak kulit kering sikit so rasa gak la pedih manja tapi tak membhayakan.

Ni haaaaaa muka selebet takdok make up tak dok bedak takdok pondesen takdok edit pape..mmg uduh tapi somi cakap cun lecung lagi..hahahah..alahan jadikan kulit akak memang kusam,kering,menggelupas,naek jerawat pasir kecik2 gituuuuu..sng citer uduhh laaa..

TARAAAAAAAAAAAA!!!!! Lepas sejam je uolszz!! Lepas sejam bertungkusss lumussss!!! Mmg lah tak felawlesssss tapi napak laa kurengg kan parut dan kekusaman?? And cerah sikit..buat hari2 buat selalu rasa akak akn lg felawlessssss dr hok cucuk vit c tuhh..hahaha..jgn mareeee..so nak putih n kurangkan parut serta jerawat boleh la amal selalu..insyalah selamat..xde bahan kimia..xde cucuk2..xde telan2..akak baru buat sekali kesan dah gini..engkorang try tiap hari buat..konpom letupppppp..

Try jugak skrub kat tgn n celahan yg adoooo..semua aku bahan skrub n tepek sbb aku mmg gila nak cantekkk..hahahahahahah..so ni gmba bfore skrub..ta edit n no 360 tau..kulit x brapa nk putehh jgn kau kutuk.

Sejam je..lpas puas2 skrub puas2 sental n mask tepek kat tgn,tengok lahhhh uolssssss..nampak tak urat2 tuuu?? Haaaaaaa..sumpah tak tipuu..akak pon macam omaigosghhhhh hmmmmmm sgt takjubbbb..so korang boleh laaaa try yekk..tak cuba tak rugi pon selamat barang dapur umah anda..hahahaha..dari duk telan2 pil nk puteh bagai try laaa jugak elemen semulajadi a.k.a elemen masakan niii..lau tertelan pon konpom tak termeninggal okayyyy..nak puteh nak lagi puteh kau tamak nak puteh gila buat lah hari2 smp dpt hasil yg diingini.jgn malasssssss..selamat mencubaaaa.

Bahan-bahan:

2 sudu makan beras pulut

1 sudu teh gula

1 sudu teh garam

2. Apabila bertukar keperangan, angkatlah dan kisar bersama sedikit air.

3. Pastikan bancuhan tidak terlalu pekat dan tidak terlalu cair. Apabila bancuhan telah sejuk, ratakanlah ke seluruh wajah.

4. Biarkan seketika hingga kering, kemudian gosoklah lembut ke seluruh wajah.

Sumber dari Facebook Ika Mat Bakhir


Wanita Ini Transform Rumah Teres Kos Rendah 2 Tingkat Berubah Seakan Banglo Mewah Dengan Modal RM35K. Awesome!

Bila lihat kediaman yang cantik dengan susun atur kemas dan menarik, membuatkan hati teringin untuk berbuat demikian. Tetapi ada banyak hal yang membatasi untuk berbuat demikian. Termasuklah modal, masa dan sebagainya.

Keluarga ini hanya mengeluarkan modal bernilai RM 35 ribu untuk mengubah suai kediaman tersebut untuk tampak lebih fresh dan baru. Tempoh ubah suai tersebut hanya mengambil masa sebulan untuk menyempurnakan rumah idaman wanita ini.

Alhamdulillah transform rumah selepas 12 tahun mendiami.

Rumah Teres Low Cost 2 tingkat.

Dapur sempit sebab kami berniaga kek di rumah, Ada 1 oven industry, 1 peti ais kaca 2 pintu, 1 freezer, 1 fridge, 1 mixer.

Renovation major bahagian dapur, pecah semula dan naik slab, pecah table top dapur asal, pecah pembahagi ruang tamu & dapur agar lebih luas pandangan, tambah 4 kaki ke belakang untuk tempat oven & peti ais kaca, pasang sliding door di belakang.
Lain lain tukar plaster siling Dari dapur hingga ke ruang tamu.

Tempoh renovation : 1 bulan (5.1.20 – 5.2.20)
Cost renovation : 35k

Selain ruang tamu yang berubah wajah dengan garapan dekorasi moden, dapur juga turut dibuat pengubahsuaian.

Wajah dapur sebelum ubah suai

Dapur yang mendapat sentuhan baru


Akhirnya Nasib Bella Terbela! Siti Bainun Didapati Bersalah Abai & Aniaya Remaja Sindrom Down

Pengasas Rumah Bonda, Siti Bainun Ahd Razali didapati bersalah atas dua pertuduhan mengabai dan menganiaya seorang remaja sindrom Down dikenali Bella, oleh Mahkamah Sesyen di sini pada Rabu.

Hakim Izralizam Sanusi memutuskan demikian selepas mendapati Siti Bainun gagal menimbulkan keraguan munasabah di akhir kes pembelaan.

Bagi kedua-dua pertuduhan, Siti Bainun didakwa mengikut Seksyen 31(1)(a) Akta Kanak-Kanak 2001.

Ini bermakna, dia berdepan hukuman penjara tidak lebih 20 tahun atau denda RM50,000 atau kedua-duanya jika sabit kesalahan, bagi setiap pertuduhan.

Susulan itu, mahkamah memberi peluang kepada peguam, Mohammad Farhan Maaruf yang mewakili Siti Bainun, untuk merayu sebelum mahkamah menjatuhi hukuman.

Ketika ini, prosiding masih berlangsung dengan pembelaan menghujahkan mitigasi iaitu mengurangkan hukuman yang bakal dijatuhkan.

Kes Bella tular di media sosial selepas seorang wanita mendakwa remaja perempuan itu disimbah dengan air panas dan diikat ketika berada di bawah jagaan Rumah Bonda.

Susulan itu, pada 20 Ogos 2021, Siti Bainun didakwa di Mahkamah Sesyen di sini, sebagai orang yang dipertanggungjawabkan untuk menjaga kanak-kanak perempuan sindrom Down berusia 13 tahun telah mengabaikan iaitu dengan menyebabkan kanak-kanak itu mengalami kecederaan fizikal dan emosi.

Pada 20 November tahun sama, pengasas Rumah Bonda itu didakwa sekali lagi di mahkamah sama atas pertuduhan menganiaya remaja itu.


‘Acap, Sini Cap….Mak kat sini.’ Selepas 4 Tahun Kehilangan Acap, Abang Jumpa Unggun Api Tanpa Tuan Di Gua Tempurung

Empat tahun lalu, rakyat Malaysia digegarkan dengan berita kehilangan seorang pemuda yang hilang tanpa jejak setelah menyertai sebuah acara larian di Gopeng, Perak pada April 2019.

Keberadaan Mohammad Ashraf Hassan atau lebih dikenali sebagai Acap terus menjadi tanda tanya kerana sehingga kini petanda sama ada dirinya masih hidup ataupun tidak telah menemui jalan buntu.

Pelbagai spekulasi yang  tersebar antaranya Acap telah ditangkap jin, bernikah dengan bunian serta mahu terus duduk dalam gua tidak mahu balik adalah antara dakwaan yang sempat berlegar.

Walaupun banyak tanggapan yang timbul, namun keluarga Acap tidak pernah berputus asa mencari dan masih mengharap kepulangannya satu hari nanti.

Pelbagai ikhtiar dilakukan  selain berdoa dan mengikuti misi SAR ke kawasan hutan, mereka juga pernah menawarkan wang bernilai RM12,000 kepada sesiapa yang berjaya membawa Acap pulang ke pangkuan.

Baru-baru ini, abang kepada Acap, Denny Lang turut mengenang kembali tanggal kehilangan adiknya yang kini sudah memasuki tahun keempat.

Hantaran di Facebook pada tarikh 12 Mac lepas menyaksikan mereka bersama bantuan seorang perawat Islam masuk lagi ke lokasi sama (Gua Tempurung) dan tanpa disangka menemui kesan unggun api.

Namun siapa yang menghidupkannya dalam gua di tengah hutan, ia masih belum dipastikan lagi.

Sepanjang berita mengenai Acap tersebar di berita, video yang menunjukkan saat ibunya, Siti Maznah Khamis memanggil-manggil nama dalam hutan adalah detik tersedih yang berlaku semasa operasi pencarian berlaku.

Dari suara yang kedengaran sayu jelas menunjukkan betapa seorang ibu meletakkan harapan tinggi anaknya akan balik satu hari nanti.

Semoga di bulan Ramadan yang penuh dengan kemuliaan ini, menjadi sinar penemuan Acap agar kembali ke pangkuan keluarga tercinta.

[TIPS]


Selain Sedap Di Makan, Setiap Jenis Ulam Juga Ada Khasiat Tertentu. Nombor 7 Tu Sentiasa Jadi Pujaan Ramai!

Ulam merupakan bahagian tumbuh-tumbuhan yang dimakan secara mentah, dicelur, distim atau direbus dan dihidangkan bersama hidangan nasi dan lauk-pauk yang lain.

Ini termasuklah bahagian pucuk, daun, batang, umbut, biji, buah, ubi atau bunga tanaman.

Selalunya, untuk tujuan menambah rasa terhadap ulam yang dimakan, ia dimakan bersama dengan sambal belacan, budu, cencaluk, atau pencicah-pencicah lain.

Orang dulu-dulu sebenarnya telah mengamalkan pemakanan seimbang dan menjadikan ulaman ini sebagai pelengkap hidangan.

Kehidupan sekarang yang terlampau sibuk sehingga tidak sempat untuk masak sayur contohnya anda boleh amalkan makan ulam ini.

Ok, ini dia senarai 8 jenis ulam-ulaman yang popular beserta khasiatnya!

1. Ulam raja

Ulam raja, atau nama saintifiknya Cosmos Caudatus didapati mempunyai kesan antioksidan, antidiabetes, antihipertensi, antikeradangan, antimikrob dan antikulat.

Menariknya dibandingkan dengan buah-buahan seperti strawberi, plum, oren, epal dan tomato, ulam raja mempunyai kadar antioksidan yang paling tinggi. Maka layaklah tumbuhan ini dikenali dengan nama ulam raja.

Ulam raja juga mempunyai kesan melindungi tulang yang dapat mengurangkan risiko osteoporosis, terutamanya bagi wanita menopaus.

2. Sambung Nyawa

Sambung nyawa atau dalam bahasa saintifiknya Gynura Procumbens didapati berpotensi mengawal tekanan darah, kandungan gula dalam darah, menggalakkan kesuburan, selain mempunyai kesan antikanser, antimikrob, antioksidan dan antikeradangan.

Menariknya, kajian dalam haiwan menunjukkan tumbuhan ini hanya mempunyai kesan menurunkan gula dalam darah pada haiwan yang diabetes, dan tidak pada haiwan yang normal.

Bagi masyarakat Cina, ulam yang dikenali sebagai Bai Bing Cao ini banyak digunakan dalam perubatan tradisional Cina untuk rawatan kanser rahim, cervical spondylosis dan ulser kulit yang kronik.

Ekstrak tumbuhan ini juga didapati pada beberapa produk makanan (teh, kopi, kimchi, gula-gula, coklat, gam getah) dan kecantikan (krim muka, topeng muka) di China dan Korea.

3. Daun Selom

Daun selom atau nama saintifiknya Oenanthe javanica mempunyai kesan antidiabetik, antioksidan, antiradang, selain kesan melindungi hati dan memori.

Sayuran ini dihidangkan bersama nasi panas, sambal belacan, lauk ikan sungai dan ikan kering.

Selom juga sesuai dibuat ‘urap’ iaitu campuran kelapa parut, cili api, gara, belacan yang ditumbuk halus dan digaul dengan daun selom.

4. Cekur

Cekur atau nama saintifiknya Kaempferia Galanga Linn mempunyai kesan antiradang, tahan sakit, anticacing, antioksidan, antimikrob dan antihipertensi.

Selain dimakan sebagai ulam, daun cekur turut digunakan untuk merawat bengkak, pening kepala, sakit perut, sakit gigi dan reumatisme (radang dan sakit pada otot dan sendi).

5. Pegaga

Pegaga atau nama saintifiknya Cantella Asiatica merupakan tumbuhan yang sering dikaitkan dengan rahsia keremajaan dan awet muda.

Bukti saintifik juga telah menunjukkan bahawa pegaga mengandungi sebatian tumbuhan yang memudahkan pertumbuhan tisu penghubung seperti elastin dan kolagen, yang penting untuk
penyembuhan luka.

Maka tidak hairanlah kini ekstrak pegaga digunakan dalam produk krim muka, dikenali sebagai cica cream yang boleh didapati daripada jenama-jenama produk terkenal.

Pertubuhan Kesihatan Sedunia (WHO) telah mengakui pegaga sebagai ramuan untuk menghasilkan kecerdasan untuk berfikir, terutamanya dalam kalangan kanak-kanak.

Nilai nutrisi pegaga yang sebenar telah lama diiktiraf di seluruh Asia.

Dianggap sebagai ‘makanan otak yang menghasilkan kecerdasan’, ulam ini sangat berkesan untuk meningkatkan fungsi mental seperti meningkatkan ingatan dan penumpuan minda.

Amalan meminum jus pegaga sangat berkesan untuk membantu tidur bermasalah, merawat kerengsaan kulit dan tekanan darah tinggi.

6. Daun Kaduk

Daun kaduk atau nama saintifiknya Piper Sarmentosum, agak menyerupai daun sireh tetapi tumbuhan ini tidak tumbuh memanjat sebaliknya tumbuh di atas tanah.

7. Petai

Petai merupakan ulam yang tidak perlu diperkenalkan lagi.

Petai didapati mempunyai kesan antidiabetes, antimikrob, antioksidan, antihipertensi dan berpotensi menurunkan kandungan gula dalam darah.

Kandungan antioksidan yang tinggi dalam petai didapati pada bahagian biji dan pod tumbuhan ini.

8. Jering
Selain petai, ulam lain dengan bau yang kuat ialah jering.

Jering mempunyai kandungan asid amino yang unik, asid djenkolic yang mempunyai kesan antidiabetes.

Kajian dalam haiwan mendapati kesan positif pada kandungan gula dalam darah, selera makan dan berat badan haiwan yang diabetes dan normal.

Tetapi, dalam masa yang sama, pengambilan jering boleh menyebabkan masalah jantung, buah pinggang, hati, paru-paru dan pankreas pada haiwan normal.

Oleh itu, pengambilan jering hendaklah secara terkawal.

Jadi, mulakan inisiatif pemakanan ulam-ulaman ini untuk kesihatan badan.

Walaupun anda tidak biasa dan berasa janggal menjamahnya, cubalah dahulu. Kerana dari mulut, pasti turun ke hati!


“Get Ready Untuk Zoom Meeting…” – Gigih Ayah Ni Siapkan Anak Untuk Cantik Depan Kamera!

Mak ayah yang ada anak perempuan tentu tahu bagaimana perasaan terujanya untuk menggayakan anak-anak agar nampak cantik dan comel bila hendak pergi kemana-mana. Namun dimusim PKP ini, terasa tiada perlunya untuk bersiap dengan pakaian cantik dan didandan kemas, memandangkan semuanya duduk di rumah sahaja.

Pun begitu, lain pula kisahnya buat seorang ayah ini yang sering kali berkongsi video di tiktok sedang merias anak perempuannya yang diberi nama Rania. Difahamkan, ayah ini menjadikan suatu yang rutin  setiap kali sebelum anaknya join kelas di zoom meeting.

“Bersiap Untuk Zoom Meeting…”

Menerusi satu perkongsian terkini dari @farismohamad_91 di tiktok berkongsi video sedang menyiapkan anak perempuannya sebelum menyertai zoom meeting. Apa yang menariknya, Rania juga dilihat turut memilih sendiri eyeshadow yang ingin digayakan dan turut memilih rona liptik mengikut citarasanya sendiri dan direalisasikan oleh ayahnya sekali gus penampilan Rania cukup cantik di hadapan kemera.

Sanggup Gunting Shawl

Berkongsi cara untuk pastikan tudung yang dipakai oleh Rania terletak kemas dan tidak terlalu bersar, siapa sangka Faris menggunting sedikit Shawl orang dewasa untuk Rania. Ini kerana menurutnya, bentuk shawl yang besar tidak selesa digunakan oleh anaknya. Bahkan di dalam posting video tersebut, Faris sempat lagi bertanya jikalau ada yang menjual tudung kanak-kanak dia ingin membelinya.

Video ini mendapat tontonan 679 ribu dan rata-rata di ruangan komen dipenuhi dengan kata-kata pujian melihat kesungguhan seorang ayah menghias anak perempuannya. Malah tidak kurang juga meluahkan rasa rindu zaman kanak-kanak dan berkongsi pengalaman manis bila ayah mereka juga sering mendandan rambut mereka semasa kecil.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Teringin Makan Lemang, Bila-bila Masa Je Boleh Buat. Cukup Simple & Tak Perlu Bakar Berjam-jam Pun!

Mood open house Raya belum berakhir lagi dan jika ada yang teringin nak menjamu tetamu atau merasa lemang buatan sendiri boleh sahaja menyediakannya. Apatah lagi bila ada cara dan teknik memasak lemang yang cukup ringkas dan rasanya juga sedap berlemak.

Resipi ini dikongsi oleh Puan Zuhida dan semoga bermanfaat untuk anda yang ingin mencuba!

“Disebabkan tak dan nak pi cari lemang utk jamuan raya soo nak mudah dan cepat kita buat lemang + ketupat DIY.1kg beras pulut dapat dalam 20-23 batang. Sedap + lembut + lemak,”-Zuhida Zul

Cara buat :

1. Rendam beras pulut kira-kira 5 jam kerana beras pulut Thai. Kalau guna beras pulut susu, rendam hanya sekejap sahaja. Masukkan bersama garam secubit, asam keping dan daun pandan. (tak letak pun tak pe)

2. Better klu nak ikat atas tu ikat atas sikit ja dari paras beras tu. Sebab nanti kalau ikat atas sangat kejap lagi rebus dia tak betul-betul padat pastu2 kali kerja pulak kita nak ejas kebawah nak bagi padat pulut tu.

3. Cucukan plastic dgn garpu nak bagi air santan serap masuk.

4. Nie sekali rebus letak dalam 8 batang. Kalau ricecooker besar nak letak lebih pun
tak pa.

5. Ni dah siap rebus ,kalau saya biar semalam untuk bagi dia betul2 sejuk baru mudah nak potong.

sumber : Zahida Zul Via MAHN


Jika Nak Anak Ada Kasih Sayang, Bahagiakan Anak Itu Dulu. Barulah Adik Beradik Baik-Baik Ajer.

Sebenarnya nak mendidik anak ini memang mencabar. Jika salah didik, anak akan menjadi seorang yang berperwatakan tidak mempunyai budi pekerti yang baik.

Hakikatnya untuk mempunyai anak yang baik, salah satunya dalam diri mereka perlu ada saling menyayangi antara satu sama lain.

Jadi, asasnya adalah kasih sayang ibu bapa itu kepada anaknya. Dengan ini secara tidak langsung membentuk kendiri yang baik untuk anak itu.

Begitulah perkongsian oleh Dr Taufiq Razif di facebook miliknya.

Ikuti perkongsiannya

” Anak suka pukul orang kalau dalam dirinya tak penuh “

Sebelum solat isyak tadi saya sempat We Time dengan bidadari saya. Sambil pegang tangan dia saya akan tanya bermacam macam soalan tentang aktiviti seharian dia dengan anak anak.

Sambil sambil tu dia ada kongsi teknik dan formula yang dia sendiri amalkan untuk handle anak anak yang suka pukul dan gaduh dengan orang lain.

Bidadari saya ni suka jaga anak anak yang umur 6 tahun ke bawah. Anak anak jiran pun kadang dia tolong jagakan.

Memang kadang tu mereka akan bergaduh dan saling memukul.

” Nabilah perasan bila kita banyak peluk anak anak ni jadi kurang pukul dan gaduh dengan orang lain. Untuk memberi dan berkongsi mereka kena penuh dulu “

Jika kita nak anak kita beri kasih sayang, mereka kena ada kasih sayang dulu. Biar dada dan hati mereka penuh dengan kasih sayang, barulah mereka boleh bagi kasih sayang tu pada kawan kawan dan adik beradik mereka.

Jika dalam hati anak kosong, lesu dan kurang kasih sayang maka mereka akan pancarkan benda tu pada adik beradik dan kawan kawan mereka. Mulalah mereka jadi ganas, suka pukul dan suka merampas.

Jadi betullah pegangan saya selama ni tentang satu ayat ni ” You can’t give what you don’t have”

TAK PERLU MARAH ANAK TAPI PELUK DAN PEGANG TANGANYA

Kadang kita tak perlu marah anak balik pun kalau mereka terbuat silap.

Ada masanya kita cuma kena pegang tangan mereka, sayang mereka dan peluk mereka ketat ketat tanpa perlu berkata kata apa apa pun kerana love needs no words as it is the universal language from the heart “

Bahagiakan anakmu dahulu

Sumber: Taufiq Razif


”Senang Sambut Sekali..” Warganet Kagum Lihat Tiga Anak Ajak Shiro Kongsi Tarikh Kelahiran Sama!

Kelahiran cahayamata pastinya mengembirakan setiap pasangan suami isteri. Lebih manis apabila tarikh kelahiran anak adalah sama.

Begitulah bertuahnya buat pelawak dan pengacara, Ajak Shiro menerusi instagramnya hari ini muat naik perkongsian bahawa anaknya mempunyai tarikh kelahiran yang sama. Begitu unik dan jarang-jarang berlaku bagi adik beradik.

Anak pertamanya yang bernama Jad Thaqif dilahirkan pada 25 March 2010 manakala anak keduanya, Had Thaqif pula dilahirkan pada 25 March 2013 dan akhir sekali bernama Nada Soffea dilahirkan pada 25 March 2015.

Selamat hari lahir untuk semua anak-anak Baba…Semoga kamu membesar jadi insan yang berguna dan taat kepada ibu bapa..

25/03/10/13/15
Jad Thaqiff
Had Thaqiff
Nada Soffea
.
*gambar pagi tadi nak gi sekolah

Hasil perkahwinan dengan pasangannya,seorang pendidik, Nur Afifah Amin, rata-rata warganet teruja melihat tarikh kelahiran yang sama.


Jangan Buat Main Bila Minum Air Terlalu Banyak. Dr Ini Jelaskan Sebabnya.

Air merupakan bahan kedua terpenting dalam tubuh manusia selepas oksigen. Malah, lebih 60 peratus daripada tubuh manusia terdiri daripada air. Cecair ini mempunyai pelbagai fungsi penting dalam memastikan tubuh sentiasa sihat dan cergas.

Namun jika minum air secara berlebihan akan memudaratkan kesihatan. Sebagaimana penjelasan Dr Zubaidi Hj Ahmad menjelaskan hal ini.

Bahaya minum air terlalu banyak
“Assalamualaikum. Saya ingin bertanya, bolehkah kita minum air 5L sehari. Saya ingin mengurangkan rasa lapar. Hopefully dapat menurunkan berat badan saya. Terima kasih.”
Walaikumusalam.
Kita minum air untuk kekal hidrasi. Jika tidak, kita akan berasa rasa lemah badan, cepat penat, mengantuk dan mungkin mengalami sakit kepala.
Oleh itu ramai pakar yang mencadangkan agar meminum sekurang-kurangnya 8 gelas air kosong setiap hari untuk kekal hidrasi. Kuantiti air yang perlu diambil setiap orang sebenarnya bergantung kepada pelbagai faktor seperti berat badan, jantina, persekitaran dan lain-lain.

Kesan minum air berlebihan
Namun meminum terlalu banyak air boleh memberikan kesan buruk kepada tubuh kita. Minum terlalu banyak air kosong bukanlah cara yg betul menurunkan berat badan.
Minum air kosong membantu kita mencernakan makanan yang kita makan dan memastikan organ berfungsi dengan baik.
Walaupun saya sering mencadangkan pengambilan air kosong setiap hari, ini tidak bermakna kita boleh minum air secara berlebihan.
Pengambilan air berlebihan melebihi 3L sehari mungkin memberi beban kepada ginjal.
Pernah ada satu kes di mana seorang gadis minum 5 liter air sehari, untuk menjadi kurus, mengalami sawan.
Ini kerana ia boleh menyebabkan sel badan termasuk otak membengkak, dan mengalami sawan.
Pengambilan air yang berlebihan juga menyebabkan kita akan kencing kerap dan mengeluarkan garam sodium yang banyak sehingga menyebabkan kekurangan mineral ini dalam tubuh. Keadaan ini dipanggil Hyponatraemia. Ini menyebabkan kekejangan pada otot.
Oleh itu minum air pada kadar sepatutnya.
Jika kencing kita menjadi jernih, berkemungkinan kita telah minum air yang terlalu banyak. Air kencing yang normal berwarna sedikit kekuningan.
Jadi bersederhanalah. Minum air terlalu banyak pun bahaya, tidak cukup minum air pun bahaya.
Semoga bermanfaat.

Sumber: Dr Zubaidi Hj Ahmad


‘Hibah Itu Boleh Jadi Pelampung Bagi Pasangan Masih Hidup.’ Wanita Ini Jelaskan Dengan Mudah Untuk Difahami.

Apabila bergelar suami isteri, sudah pasti kita sanggup setia, susah dan senang bersama pasangan.

Cari rezeki sama-sama. Ada masa susah, sama-sama harungi. Akhirnya mampu miliki segala harta benda untuk kebahagiaan keluarga.

Namun, jika salah seorang pergi dulu, hati mana yang tak sedih. Dulu berdua mencari rezeki dan membesarkan anak-anak, kini seorang diri.

Lebih sedih jika isteri yang kehilangan suami. Kehilangan ketua keluarga lagi perit untuk meneruskan kehidupan. Lagi pula, isteri tidak berkerja.

Malah, harta pula perlu dibahagi secara faraid atau tiada penama.

Islam ini mudah. Mengikut pendidikan syariah selain faraid, ada juga harta boleh dihibahkan.

Nak tahu kepentingan hibah dan sebab apa ia perlu. Wanita ini yang juga merupakan perunding kewangan, memberi info mudah tentang hibah.

Ikuti perkongsian ini.

Sebaiknya baca bersama dengan pasangan.

Begini, hibah takaful takkan selesaikan sepenuhnya harta 70 billion yang beku ni. Tapi boleh dijadikan pelampung untuk pasangan yang masih hidup.

1. Pelampung untuk negosiasi dengan waris faraid yang lain.

Contoh, katakanlah ada waris faraid yang betul – betul nak tuntut bahagian rumah yang kamu dan pasangan duduk bersama. Dan rupanya, itu adalah rumah milik pasangan yang meninggal dunia. Bila perkara ni terjadi, pasangan yang hidup boleh bernegosiasi dengan waris faraid yang lain menggunakan pampasan hibah takafu. Daripada jual, gantikan dengan sama amount rumah tersebut untuk waris faraid tersebut. Ini contoh negosiasi.

2. Pelampung untuk pasangan yang hidup besarkan anak-anak sementara tunggu harta pusaka dicairkan.

Nak selesaikan urusan harta pusaka, tak mudah. Makan masa, ada 6 bulan, ada 1 tahun.

Sementara tu, wang pampasan dari hibah takaful, pasangan yang hidup boleh gunakan untuk besarkan anak-anak.

3. Pelampung untuk waris sara hidup.

Bila harta pusaka tak dapat nak dicairkan, maka pasangan yang hidup tak ada pendapatan untuk tampung komitmen selama ni. Katakan sebelum ni komitmen ditanggung bersama, bila salah seorang meninggal, yang hidup kena tanggung 100%.

Semestinya perkara yang berat untuk pasangan yang hidup untuk tampung keseluruhan secara tiba – tiba. Jadi, dengan wang pampasan hibah takaful, dapat meringankan banyak beban kewangan yang dihadapi.

Begini kawan, psangan dan anak-anak tu memang waris faraid kepada harta-harta yang kamu tinggalkan. Tapi sepanjang urusan pembahagian ikut faraid, turun naik mahkamah bertahun-tahun tu, makan pakai dorang siapa nak tanggung, kan?

Saya cadangkan, kamu segerakanlah untuk ambil hibah takaful dan namakan isteri kamu sebagai penama hibah, beberapa hari lepas kamu mati, isteri kamu akan dapat pampasan. Kalau coverage kamu RM1juta, isteri kamu dapatlah RM1juta tu terus. Tak lalu faraid.

Carilah kawan-kawan kamu yang kerja ejen takaful tu dan minta advice daripada dorang apa plan yang sesuai dengan kamu. Jangan lari-lari lagi dah. Sekarang dah tahun 2020 wei. Bukak luas-luas minda tu!


“Macam Mana Hadap & Tahan?.” Kena Jaga Anak- Anak Isteri Kerja, Dr Say Luah Rasa Penat

Dr Say Shazril berkongsi pengalamanmenguruskan anak-anak sendirian memandangkan isterinya bekerja.

Akuinya bukan satu perkara yang mudah kerana sebelum ini dia hanya menjaga waktu malam. Jadi lebih senang memandangkan anak-anaknya jenis yang tidur awal.“Arini untuk julung kalinya sy berpeluang jaga 2 anak sy dari 8am – 4pm sebab bini kerja. Sebelum ni sy biasa jaga diorang masa bini kerja malam yakni 4pm – 12am.

“Jaga waktu malam semestinya senang sebab Sef jenis tido awal, 10pm lelap dah so mengadap Ace sampai bini balik takde hal. Tapi bila jaga depa siang2 ni, mak aiii terasa nak jadi Puan Nurul kejap sebab siang2 tenaga & clingy-ness budak2 ni lain macammm. Literally tak boleh buat apa2.

Ujarnya lagi, anak-anaknya tidak boleh berenggang waima nak beredar ke dapur untuk membuat susu pun anaknya sudah melalak.

“Pergi dapur jap nak amik makanan, si adik melalak macam kena dera. Nak bancuh susu untuk depa, si adik melalak macam kena dera. Senang kata kalau takde dalam pandangannya, si adik melalak macam kena dera.“Asyik mintak dukung ja, dia taktau yg muscle daddy dia ni untuk tayangan bukannya ada kegunaan. 8jam jaga depa untuk kali pertama ni buat sy terfikir akan ibu2 di luar sana.

“Tak pernah ke ibu2 terfikir “kalau suami aku boleh gi kerja takyah mengadap anak 24jam, kenapa aku tak boleh pergi kerja jugak?”. Tak pernah ke ibu2 terasa ini semua terlalu rutin?

“Lagi2 kalau anak tak pergi sekolah, basically 24jam lah dengan anak tu. Tak ke ibu2 rasa nak sembang dengan orang2 yg sebaya instead of just dengan anak2?

Jika ibu-ibu lain puas melihat anak-anak membesar di depan mata, namun bagi Dr Say agak sukar untuknya berbuat demikian.

“Sy tau mesti ada ibu2 yg akan cakap “tengok anak2 membesar depan mata itu satu kepuasan” tapi bukannya kalau tinggal anak tu sehari depa terus jadi dewasa terus ahaha & bukannya sy nak cakap sy tak sayang anak tapi maybe im not made for this.

Harap ampa paham la eh? Jadi persoalan sy, ampa yg SAHM/ SAHD memang decide jadi gitu atas kerelaan diri.

“Yakni ampa memang suka duduk rumah jaga anak 24jam atau ampa tiada pilihan yakni pasangan tak bagi kerja/ kalau ampa kerja pun pendapatan tak dapat cover kos hantar anak2 pergi sekolah?

Open discussion please sy betul2 curious dengan ketahanan mental ampa.


“Bermula Sebagai Kawan, Kongsi Minat Sama.” Engku Emran & Noor Nabila Sah Bergelar Suami Isteri. Tahniah!

Desas-desus hubungan cinta antara Engku Emran dan Noor Nabila yang bertiup kencang sebelum ini reda bila mana pasangan ini selamat diijabkabulkan pagi tadi.

Detik 19 Mac 2021 menjadi tarik bersejarah apabila pasangan ini sah bergelar suami isteri. Berita gembira tersebut dimuat naik menerusi Instagram ahli keluarga pasangan tersebut, mereka telah memuat naik suasana majlis pernikahan tertutup mereka.

Noor Nabila menerima mas kahwin berupa sebentuk cincin. Bagaimanapun tiada dulang hantaran diberi dan dibalas pasangan pengantin berkenaan.

Jumlah wang hantaran juga tidak dimaklumkan.

Dekorasi dan pelamin direka cantik Rekateemor.

“Alhamdulillah semuanya berjalan serba ringkas dan mematuhi prosedur operasi standard (SOP).

“Hanya dihadiri ahli keluarga, sanak saudara dan kenalan rapat sekitar 20 ke 30 orang tetamu saja.

Kita buat yang wajib saja selain bersederhana. Apa yang penting kami mahukan keberkatan. Kami pun tak merancang nak buat majlis lain selepas ini,” kata Nabila

Tidak ketinggalan berbuat demikian, Neelofa yang dilihat sempat memuat naik IG story ketika majlis pernikahan  tersebut.

Dalam majlis itu, Nabila kelihatan manis dalam persalinan busana serba putih begitu juga Engku Emran yang sedang berjabat tangan untuk melafazkan akad nikah.

Keluarga baru Engku Emran dan Nabila

Nabila turut menafikan desas desus yang mereka mengikat tali pertunangan seperti digembar gemburkan sebelum ini.

“Memang kami tak bertunang seperti yang disangka. Saya mula mengenalinya sekitar Ogos tahun lalu. Waktu itu kami hanya berkawan.

“Hanya sekitar hujung tahun lalu, kami mula rapat. Malah sama sama berkongsi minat sama termasuk dalam sukan berbasikal,” katanya.

Mengenai suami, Nabila menyifatkan hubungan antara mereka mekar tanpa diduga.

“Kami pernah melalui pengalaman berumah tangga sebelum ini. Jadi masing masing sudah matang dan dah tahu apa yang diinginkan dalam pasangan hidup.

“InsyaAllah kami akan buat yang terbaik dan sentiasa ada untuk satu sama lain,” katanyaTerdahulu pasangan berkenaan sebelum ini mencetuskan tanda tanya apabila gosip mengaitkan mereka kononnya menjalinkan hubungan cinta.

Pasangan berkenaan juga masing-masing berkongsi gambar aktiviti berbasikal bersama teman lain melalui paparan foto dalam laman sosial.

Lebih disensasikan apabila foto Engku Emran yang dikatakan menyertai majlis usrah bersama Ustaz Wadi di kediaman Nabila, tular baru baru ini.

Nabila bercerai dengan pelakon Sharnaaz Ahmad, Julai tahun lalu selepas hampir setahun berdepan kemelut rumah tangga. Mereka dikurniakan anak lelaki diberi nama Jebat Jayden.

Engku Emran juga berpisah dengan Laudya Cynthia Bella, Julai tahun lalu, selepas dua tahun mendirikan rumah tangga.

Terdahulu, Engku Emran berkahwin dengan aktres, Erra Fazira dan dikurniakan cahaya mata, Engku Aleesya.

Kredit : littlemisskhan, neelofa & Berita Harian


Bukan Hanya Makanan, Peralatan Rumah Lain Juga Ada Tarikh Luput. Baca Ni Untuk Info Lanjut!

Kebanyakan daripada kita hanya memberikan perhatian kepada tarikh luput pada barang-barang tertentu sahaja seperti makanan kerana ia mudah rosak. Kita tak pernah terlepas pandang untuk menyemak tarikh luput susu atau roti. Bahkan, setiap kali membeli barangan tersebut, kita akan menyemak tarikh terlebih dahulu. Sedangkan untuk barangan lain, kita sering terlupa, atau mungkin kita tak tahu, bahawa peralatan rumah lain juga mempunyai tarikh luput.

Berikut beberapa barangan dan peralatan lain di dalam rumah yang mempunyai tarikh luput.

1. Bantal (2-3 tahun)

Mungkin ramai yang tak tahu, atau tidak kisah, selagi bantal tersebut boleh dipakai, kita akan pakai. Apatah lagi bagi mereka yang mempunyai ‘bantal busuk’ sejak kecil. Sebenarnya bantal mempunyai jangka hayat selama 2 hingga 3 tahun. Bantal akan menjadi rumah kepada hama, yang akan memberikan banyak masalah kepada kesihatan kita. Bantal lama juga akan menyebabkan kesakitan pada leher kerana kehilangan bentuk asalnya disebabkan penggunaan melebihi jangka masanya.

2. Tuala (1-3 tahun)

Pernah tengok orang memakai tuala sehingga nipis dan gelap warnanya? Ia bukanlah disebabkan kualiti tuala itu tidak bagus, tetapi kerana penggunaan sesebuah tuala untuk jangka masa yang terlalu lama. Jika anak-anak anda tinggal di asrama, cuba periksa tuala anak anda. Sama ada ianya masih elok atau tidak. Disebabkan tuala sentiasa basah, ia adalah tempat yang paling baik untuk pertumbuhan bakteria, dan akan menjadi punca kepada pelbagai penyakit kulit.
Walaupun kerap dibasuh, tuala akan tetap tidak dapat menyelesaikan masalah itu. Sentiasa tukar kepada tuala yang baru, setiap 1-2 tahun.

3. Berus gigi (3 bulan)

Ya, kebanyakan di antara kita hanya akan menukar kepada berus gigi yang baru hanya apabila bulu-bulunya sudah tercabut atau rosak. Doktor gigi mengesyorkan agar kita menukar berus gigi setiap 2 atau 3 bulan. Berus gigi yang rosak dan keras akan menyebabkan hakisan pada gigi.

4. Span mandian / Loofah (2-3 minggu)

Span mandian atau loofah akan mula membiakkan bakterian dan kuman hanya dalam beberapa minggu. Disebabkan ia sentiasa dalam keadaan basah, ini akan mempercepatkan lagi proses pembiakan tersebut. Loofah yang diperbuat daripada plastik dan berjaring seperti gambar di atas adalah lebih selamat dan tahan lebih lama, kira-kira 8 minggu kerana ia mempunyai ruang antaranya yang lebih besar berbanding span mandian biasa.
Untuk memastikan span anda tahan lebih lama, sentiasa bilas dan keringkan span dan loofah anda selepas setiap kali digunakan. Gantikannya selepas beberapa minggu.

5. Produk pencuci / pembersih

Pernah tak anda mengalami situasi ini, anda baru berpindah ke rumah baru, dan terdapat produk pembersih atau pencuci seperti pencuci lantai atau sabun basuh baju. Berasa rugi untuk buang barang-barang ini anda pun gunakannya untuk mencuci lantai dan baju anda. Pernah?
Ini adalah kerana kita mengganggap produk-produk ini tidak mempunyai tarikh luput, dan berasa rugi jika membuangnya. Menurut Good Housekeeping, keberkesanan produk-produk ini akan berkurangan selepas tempoh tertentu dan bekas plastik produk itu juga akan memberi kesan kepada formula produk itu. Kami sertakan tarikh luput bagi produk-produk pembersih yang mungkin ada di rumah anda.
Sabun basuh baju : 6 hingga 12 bulan
Pelembut pakaian : 1 tahun
Pembersih lantai / sinki : 2 tahun
Pembasmi kuman (Dettol) : 3 bulan
Sabun basuh pinggan : 12 hingga 18 bulan

6. Minyak wangi (1-3 tahun)

Minyak wangi dan eau de parfum boleh tahan selama 3 tahun jika tidak dibuka dan digunakan, dan tahan untuk 2 tahun jika digunakan. Manakala eau de toilette pula boleh bertahan selama 4 tahun jika tidak dibuka, dan 2 tahun jika dibuka. Jadi sebelum anda membeli minyak, jangan hanya pilih bau yang anda suka sahaja, anda juga perlu periksa tarikh luput.

7. Puting bayi (2-5 minggu)

Bagi yang mempunyai anak kecil, pastikan anda sentiasa memantau puting yang diberikan kepada si kecil. Puting yang diperbuat daripada getah perlu digantikan, tak kiralah berapa lama ia telah digunakan dan keadaan puting itu. Ia amat mudah rosak dan boleh menyebabkan pembiakan kuman dan bakteria.

8. Kerusi kereta kanak-kanak (6-10 tahun)

Oleh kerana kerusi ini diperbuat daripada bahan yang mengembang dan mengecut berdasarkan jangka umur dan suhu, dan suhu dalam kereta yang berubah terlalu kerap, kebanyakan kerusi kereta kanak-kanak mempunyai jangka hayat selama 6 hingga 10 tahun SELEPAS dari tarikh pembuatan. Tarikh luput biasanya dipaparkan pada bahagian bawah atau tepi produk tersebut.
Juga, kerosakan terdahulu, atau jika anda terbabit dalam kemalangan juga boleh memberikan kesan kepada keselamatan kerusi ini. Jadi, jangan sesekali anda cuba untuk membeli kerusi kereta bayi terpakai, kerana tidak tahu tahap keselamatannya. Lebih baik membelanjakan lebih wang daripada mengambil risiko yang sangat bahaya.

9. Baju dalam wanita (1-2 tahun)

Ya, baju dalam wanita juga mempunyai tarikh luput. Sebaik sahaja baju dalam anda hilang bentuk, keanjalan, menjadi besar atau kecil, dan juga menjadi tidak selesa, tiba masanya untuk anda membuangnya dan membeli yang baru tanpa rasa kesal. Ia tidak baik untuk kesihatan payu dara anda, dan juga keselesaan yang kurang dalam seharian anda.

10. Kasut sukan (1 tahun)

Jika anda seorang atlit, atau suka bersenam, anda mungkin tahu bahawa kasut sukan mempunyai tarikh luput. Setelah kasut sukan anda digunakan untuk larian sebanyak 400 hingga 500 kilometer, ia kusyen pada kasut tersebut akan mula hilang dan ini akan memberi kesan kepada sendi-sendi anda. Namun, jika anda jarang menggunakannya, tukar kepada kasut baru jika anda berasa tidak selesa dan rasa sakit-sakit.

11. Wayar sambung (1-2 tahun)

Setiap wayar sambung mempunyai kapasiti yang tertentu. Jika anda melebihi kapasitinya, ia akan merosakkan wayar sambung tersebut dan boleh menyebabkan masalah besar seperti litar pintas yang akan menyebabkan kebakaran. Tidak berbaloi untuk mengambil risiko yang besar hanya kerana anda tidak mahu menukarnya.

12. Krim pelindung matahari (3 tahun)

Biasanya, krim pelindung matahari mempunyai jangka hayat selama 3 tahun, walaupun tidak dipaparkan pada produk tersebut, menurut pakar-pakar. Setelah melepasi jangka hayat ini, keberkesannya akan menjadi kurang. Jadi, sebelum membeli, anda perlulah menyemak tarikh luputnya terlebih dahulu, dan jika ia tidak mempunyai tarikh luput, semak tarikh produk itu dihasilkan, dan buang selepas 3 tahun tidak digunakan.
Jadi selepas ini, diharapkan kita semua lebih peka dan teliti ketika membeli barangan-barangan ini dan juga barangan lain, supaya mendapat faedah dan manfaat yang lebih. Juga bagi mengelakkan kejadian yang tidak diingini.
.
Sumber rujukan :
1. Buzzfeed
2. Dadgab
3. Linkis


Andai Ajal Dalam Tidur, Ini Persediaan Amalan Yang Mesti Dilakukan Sebelum Tidur.

Sesungguhnya yang hidup akan merasa mati. Dan waktu bila kita tidak ketahui. Semuanya adalah rahsia Allah.

Namun, andai ajal kita ditentukan dalam tidur, mungkin ini yang harus kita lakukan sebagai persediaan.

Moga bermanfaat bersama.

ANDAI AJAL DALAM TIDUR

*EMPAT PERKARA SEBELUM TIDUR WALAU SESIBUK MANAPUN DENGAN TUGAS HARIAN.*

Rasulullah berpesan kepada siti Aisyah ra.

“ Ya, Aisyah! Jangan engkau tidur sebelum melakukan empat perkara yaitu:

1. Sebelum khatam al-Quran.
2. Sebelum menjadikan para nabi bersyafaat untukmu di hari kiamat.
3. Sebelum para muslimin meredhai engkau.
4. Sebelum engkau melaksanakan haji dan umrah”.

Bertanya Siti Aisyah:

“Ya Rasulullah ! bagaimana aku dapat melaksanakan empat perkara seketika? “
Rasulullah tersenyum dan bersabda:

1. “Jika engkau akan tidur,bacalah surah al –Ikhlas tiga kali
Seakan-akan engkau telah meng-khatamkan Al-Quran
” Bismillaahirrahmaa nirrahiim,
‘Qul huallaahu ahad’ Allaah hussamad’
lam yalid walam yuulad’
walam yakul lahuu kufuwan ahad’ ( 3x ) “

2. “Bacalah shalawat untukku dan untuk para nabi sebelum aku” maka kami semua akan memberimu syafaat di hari kiamat
“ Bismillaahirrahmaa nirrrahiim, Allaahumma shallii ‘alaa saiyyidina Muhammad wa’alaa aalii saiyyidina Muhammad ( 3x ) “

3. “Beristighfarlah” untuk para mukminin maka mereka akan meredhai engkau
“ Astaghfirullaah hal ‘adziim al lazhii laa ilaaha illaa huwal hayyul qayyuum wa atuubu ilaih ( 3x )

4. Dan perbanyaklah “bertasbih, bertahmid , bertahlil dan bertakbir” maka seakan-akan engkau telah melaksanakan ibadah haji dan umrah
“ Bismillaahirrahmaa nirrrahiim
Subhanallaah Walhamdulillaah Walaa ilaaha illallaah hu wallah hu akbar ”
( 3x )

Sampaikanlah kepada orang lain,
maka ini akan menjadi sedekah jariah pada setiap orang yang anda kirimkan pesan ini, dan apabila kemudian dia mengamalkannya, maka kamu juga akan ikut mendapat ganjaran pahalanya insha Allah…

Aamiin ya Allah..

Ya Allah, ampunilah dosaku, dosa ibu bapa ku, keluarga ku,saudaraku dan setiap orang yang meng-klik Suka, share & berkomentar “aamiin” dan jangan Engkau cabut nyawa kami saat tubuh kami tak pantas berada di SurgaMu. Aamiin…

Sobat sekarang anda memiliki dua pilihan ,
1. Membiarkan sedikit pengetahuan ini hanya dibaca disini
2. Membagikan pengetahuan ini kesemua teman facebookmu , insyallah bermanfaat dan akan menjadi pahala bagimu. Aamiin…

Boleh di share biar lebih bermanfaat buat orang banyak, kalo pelit di simpen sendiri juga gak apa apa
Rasulullah S.A.W bersabda :”Barang siapa yang menyampaikan 1 (satu) ilmu saja dan ada orang yang mengamalkannya,maka walaupun yang menyampaikan sudah tiada (meninggal dunia), dia akan tetap memperoleh pahala.” (HR. Al-Bukhari)

Semoga yg berkomentar Aamiin dijauhkan dari segala penyakit, diberi sehat wal’afiat, rezekinya melimpah ruah, dan keluarganya bahagia Dan bisa masuk Surga melalui pintu mana saja. Aamiin ya Rabbal’alamiin..


“Walau Tangan Tapi Perasan Macam Kehilangan Orang Tersayang.” Akibat Gigitan Serangga, Tangan Ibu Linda Rafar Terpaksa Dipotong.

Anak mana yang sanggup melihat ibu sendiri menderita kesakitan kan. Namun ketentuanNya tidak siapa boleh menduga. Mungkin ada hikmah disebalik apa yang berlaku.

Bagi Pelakon dan penyanyi, Linda Rafar tiada yang lebih menyedihkan bila mana insan kesayangannya itu terlantar sakit.

Lebih memilukan, sebelah tangan ibunya, Rasimah Abd Rahman terpaksa dipotong akibat jangkitan kuman yang merebak ke dalam darah.Difahamkan tangan ibu Linda  terkena gigitan serangga tiga bulan lalu.

Perkongsian tersebut dimuat naik oleh Linda menerusi laman instagramnya.

“Kawan2 elite faham sgt2 linda drp dulu akan balik awal pasal takut Mak marah ?..until skrg dah anak 5 pon bila kuar pergi gv rebut2 nak balik rasa mcm mak tunggu je kat umah..ya allah banyak kenangan dgn mak yg x tak dpt linda gambarkan.. mak terlalu sygkan linda ?

“Cuma hari ini..hari yg linda rasa sebak sgt2 pasal tangan mak yg kena gigitan serangga 3bulan lepas di potong sampai bawah siku???? ..mak blum tau yg tangan dia dah xde ..x sampai hati nk bg tau dia..

“Cuma apa yg linda nk mintak jasa baik semua tolong doakan mak linda trus kuat dan Sihat kembali mcm selalu ??.. linda x kuat nak harungi semua dugaan ini tp linda percaya setiap dugaan yg allah beri pasti ada ganjarannyaa ?? .. linda syg mak linda sgt2 ? love u mak,” Tulis Linda dikapsyennya beberapa hari yang lalu.

Sebelum ini, Rahimah dimasukkan ke Unit Rawatan Rapi (ICU) hospital sama akibat gigitan serangga dan menjalani pembedahan bagi membuang kuman.

Bagaimanapun minggu lalu, Rahimah mengadu sakit pada bahagian tangan tersebut sebelum doktor memberitahu jangkitan kuman sudah merebak ke dalam darah.

Selain Linda, adiknya Diana Rafar turut menerusi instagram memberitahu walaupun hanya tangan ibunya yang dipotong, namun ia perlu melalui proses seperti mana menguruskan seorang jenazah.

“Walaupun tangan tapi perasaan ini macam kehilangan orang tersayang, kuatkan kami ya Allah.

“Tangan yang dipotong kena lalu proses mandi, kafan, kebumi juga rupanya… Ya Allah gementar SubhanAllah, sedihnya,” katanya.

Berita tersebut mendapat reaksi dari pengikutnya dan ada yang mendoakan serta mengharapkan penyanyi tersebut terus tabah dan kuat.

Malah, ada yang berkongsi pengalaman dan situasi yang sama dialami mereka sebelum ini.


Ibu Ni Kongsi Trik Nak Buat Hati Anak Melekat Dengan Al Quran. Memang Awesome!

Membaca Al quran setiap hari, itu bermakna seseorang itu sentiasa mengingati Allah dan betapa beruntungnya bila hati sentiasa melekat dengan al quran. Bukan sahaja yang membacanya malah yang mendengar bacaan ayat-ayat suci tersebut  juga akan terima ganjarannya.

Membayangkan andai amalam membaca al quran terus subur dikalangan ahli keluarga, ada baiknya usahakan beberapa trik yang dilakukan oleh ibu ini. Mula lakukan perubahan pada diri dan kemudian terkesan kepada anak-anaknya yang ternyata begitu cintakan al quran.

Jadi apa kata kita selami teknik yang diamalkan olehnya dan cuba pula untuk dipraktikkan kepada diri dan anak-anak. Semoga terus istiqomah!

Saya dah lama sedar, jika kita selalu latih anak untuk baca AlQuran setiap kali bila disuruh atau dijanji dengan reward sebenarnya tak akan berjaya membentuk habit membaca AlQuran. Jujurnya, anak saya juga saya ‘besarkan’ begini pada awalnya. Walaupun dia mampu menghafaz hingga 5 Juz ada usia 5 tahun tetapi itu hasil selalu ‘disuruh’ dan diupah ‘reward’ saya selalu buntu bila fikirkan nanti dah besar macam mana nak ‘lekatkan’ hati anak dengan AlQuran

Syukur Allah timbulkan kesedaran dalam hati saya awal..tak jemu saya berdoa setiap masa supaya diberi petunjuk jalan kaedah yang tepat lahirkan anak CINTA Al Quran

Alhamdulillah kini pada usianya hampir menginjak 7 tahun saya nampak perbezaan besar dalam ‘attitude baca AlQuran anak’

Hingga beberapa kali keluar dari mulut anak “Mak, I can’t stop baca AlQuran, dah ketagih ni…” lalu dia baca dalam suaranya yang paling merdu dan dalam diam air mata saya mengalir. Allah, tidak dapat saya gambarkan perasaan saya ..bahagia yang amat

Rupanya Allah menegur saya..saya dulu perlu berubah..beberapa perubahan yang saya buat sebelum saya dapat nampak ‘perubahan’ dalam diri anak:

1) Saya berhenti MENYURUH

Saya mula lazimi semula Al Quran..jika sebelum ni kadang-kadang saja baca AlQuran..kini saya peruntukkan wajib setiap hari ada slot saya sendiri baca AlQuran..antara maghrib ke Isya’ saya akan tangguhkan semua agenda shopping beli barang dapur dan sebaginya..pastikan diri saya duduk mengulang AlQuran..

Saya mula nampak perubahan anak pada masa ni..mulanya dia hanya tengok dengan ekor mata, hari seterusnya bila saya konsisten mengulang AlQuran, dia mula bawa rehal dan Al Quran dan dia mengulang surah-surah juzuk yang dah dihafaz. Saya tak perlu ‘SURUH’ lagi dan ia berlangsung setiap hari.

2) KAMI BACA BERGILIR AYAT AL QURAN

Setiap hari Jumaat wajib kami buat Halaqah, duduk dalam bulatan..baca Surah Al kahfi bergilir-gilir. Maklumlah Surah Al Kahfi kan panjang, cara untuk mudahkan anak mengulang surah ni ialah secara bergilir-gilir

Alhamdulillah, dapatlah baca bersama seluruh Al Kahfi

3) TADABBUR TERJEMAHAN AL QURAN

Saya mula bertadabbur terjemahan AlQuran..lalu saya bercerita pada anak terjemahan surah..datang pula minat anak untuk bertadabbur bersama. Kemudian kami tadabbur makna ayat-ayat yang anak dah hafaz saya nampak sinar di mata anak bila dia mula tahu makna-makna ayat yang dia hafaz sebelum ni

MasyaAllah, indah bercinta dengan AlQuran

4) CUBA HAFAZ SAMA-SAMA

Jika sebelum ni selalu saya minta anak menghafaz sendiri. Terbaru ni saya cuba menghafaz sama-sama Surah Al Dzariyat. Baru saya tahu susahnya menghafaz dan faham apa yang anak lalui. Letak diri kita juga dalam kasut anak untuk faham peritnya dia berusaha menghafaz.

5) PUJI ANAK DEPAN SUAMI

Bila nampak anak saya mula nak baca AlQuran tanpa disuruh, saya bercerita perihal anak pada suami biasanya akan bertambah merdu bacaannya mungkin sebab sangat gembira

Seriously saya dan berhenti semua reward dan tutup mulut dari suruh anak mengulang Al Quran. Saya nampak yang kita dulu perlu JATUH CINTA dengan AlQuran, baru mampu nak lahirkan anak PENCINTA AL QURAN

Ibu bapa perlu rasa RISAU bila selalu janji rewards untuk anak baca AlQuran. Segera TAKE ACTIONS dan berubah. Sama-sama kita lahirkan keluarga cinta AlQuran


Manis & Feminin, Sentuhan Dekorasi Bilik Tidur Anak Perempuan Oleh Wanita Ni Buat Ramai Terpegun!

Manis dan cukup feminin, itu ungkapan yang sesuai menggambarkan dekorasi bilik ini. Rupa-rupnya itu memang pilihan si ibu buat anak perempuannya yang masih bersekolah rendah. Begitu pun si ibu  tetap memberi sentuhan untuk anak gadis di meja soleknya yang nampak begitu ‘fancy’.


DIY Air Rebusan Pink Buat Perut Kembali Kempis. Ada Rasa Masam & Panas, Barulah Bergetar Lemak Kan. Wanita Ini Kongsikan Caranya!

Pelbagai cara dan resipi air detoks dikongsikan buat anda yang ingin berdiet dan paling penting dapat kuruskan badan.

DIY AIR REBUSAN PINK BUAT PERUT KEMBALI KEMPIS

Pagi ni Hakak nak share satu resepi air detox buat yang suka sangat detox setiap pagi. Baru lah kempis perut ni kan sebab apa yang kita makan senang jer dibuang.

Boleh guna macam macam buah untuk kita detoks. Tapi hari ni Hakak nak buat air rebusan pink. Ada rasa masam dan panas barulah bergetar lemak lemak kita kan.

Mudah jer cara nak buat air detok pink ni. Jom kita tengok satu persatu nak buat macam mana.

bahan-bahan
2 biji lemon
3 asam keping
3 biji asam masin
3 inci halia

Cara membuatnya.
1) Rebus 1 liter air
2) Basuh semua bahan dan potong kecil
3) Rebus semua bahan dalam periuk hingga mendidih.
4) Tutup api dan tuang air rebusan dalam jug.
5) Sejukkan dan sedia untuk dihidang.

Senang kan resepi kurus kita hari ni. Color air ni warna pink sebab Yana guna asam masin merah. Sedap tau mesti cuba, yang penting perut jadi kempis.

Better buat malam hari, simpan dalam peti sejuk esok boleh minum sepanjang hari. Kalau ada daun pudina boleh masukkan nanti lagi sedap air detox korang.

Excited nak try kan, sebab confirm selamat nak kempiskan perut. Sekiranya suka boleh Share resepi ini Yana izinkan. Selamat mencuba semua.


Hanya Berlaukkan Telur Dan Ikan Masin, Mangsa Banjir Johor Tak Sempat Buat Persediaan Ramadan

Seperti yang diketahui, sebelum Ramadan telah berlakunya banjir di sebahagian kawasan di sekitar Johor. Lebih membimbangkan penduduk yang terkena bencana tersebut apabila hampir seminggu mereka diuji dengan banjir termenung.

Walaupun ada beberapa kawasan air banjir sudah surut, namun mereka terpaksa terkejar-kejar untuk membuat pelbagai persiapan seperti persiapan persekolahan anda, persiapan Ramadan dan juga kerja-kerja mencuci rumah.

Boleh dikatakan, kerja-kerja pembersihan rumah kali ini amat mencabar kerana paras air banjir yang naik mencecah tinggi dada orang dewasa.

Bercerita mengenai sambutan Ramadan kali ini, mangsa banjir Norhasanah Kassan Basseri berkata, dia dan tujuh ahli keluarganya ditempatkan di PPS Sekolah Kebangsaan (SK) Sri Telok di Parit Yaani di sini selama 21 hari dan tidak sempat untuk menjenguk rumah kerana dinaiki air sebelum mula surut sejak tiga hari lalu.

Katanya, keadaan rumahnya masih berselerak apabila dimasuki air pada paras dada orang dewasa yang menyebabkan banyak peralatan hanyut di dalam rumah.

“Saya hanya cari kelengkapan yang ringkas untuk masak keperluan bersahur. Apa yang ada hanyalah telur, sayur di belakang rumah juga hampir mati ditenggelami air.

“Banjir ini yang kedua berlaku sejak banjir besar pada 2007 hingga memaksa kami menginap di PPS selama dua bulan,” katanya ketika ditemui di Kampung Parit Andin di sini semalam.

Sementara itu, jiran Norhasanah, Kasmah Karim, 64, yang tinggal bersama seorang anak perempuan dan lima orang cucunya amat bersyukur selepas dibenarkan balik..

Ujarnya, tumpuan sekarang adalah untuk membersihkan rumah yang boleh diumpamakan seperti ‘kapal karam’ selepas dimasuki air kira-kira sedalam 3 meter.

“Untuk bersahur cukup sekadar ikan kering serta telur ayam kicap sebagai juadah kerana tidak sempat menyediakan apa-apa selepas lebih menumpukan untuk mencuci rumah,” katanya.

[TIPS]


“Dialah Ibu, Dia juga ‘Bestfriend'”-Gelagat Lucu Dua Beranak Buat Tak Kering Gusi!

Ibu adalah seorang yang melahirkan dan membesarkan kita sewaktu kecil sehingga dewasa. Ibu juga tempat kita bermanja dan mengadu kasih kerana dengan ibu saja kita akan rasa selesa untuk meluah.

video tersebut menceritakan sketsa sekiranya anaknya itu meniru gaya ibunya. ibunya jadi anak, anaknya jadi seorang ibu.

VIDEO

Sporting betul ibunya melayan anaknya dalam membuat konten-konten di tiktok anaknya. Ramai yang tak kering gusi dengan gelagat dua beranak yang cukup menghiburkan diwaktu ‘stress’. Terus tak jadi nak stress!

Meninjau diruangan komen, warganet turut memuji dengan sikap ibunya yang rajin melayan karenah anaknya, ada juga yang menginspirasikan ibunya dengan apabila menjadi seorang ibu nanti, ingin jadi seperti ini.

Kebanyakan seorang ibu ramai yang mengimpikan dapat memberikan kasih sayang dan perhatian yang secukupnya untuk anak mereka. Namun tak semua bernasib baik dapat memberikan perhatian yang lebih buat anaknya atas sebab tertentu.


Isteri Siap Buat List Panjang & Luah Rasa Tak Puas Hati Waktu ‘Berbincang’, Bila Tiba Giliran Suami Ini Yang Berlaku. Sebak!

Lumrah dalam rumah tangga, ada masanya tak sependapat. Namun bagaimana cara suami isteri menangani situasi tersebut itu yang lebih penting. Usah menyalahkan pasangan sebaliknya cari jalan penyelesaian terbaik.

So recently, we had a fight.

A typical husband-wife fight.

Cuma kali ni lebih intense.

Bila keadaan kembali tenang,

suami ajak sit down berdua untuk re-audit and re-align our relationship.

Ye lah kan.

Dah 10 tahun kawen, banyak benda berubah.

Cinta dah tak semekar dulu.

Eceh geli pulak cakap pasal cinta cinta ni hahah.

But apparently, semua yang dirasakan best masa awal2 kawen dulu, semakin hambar.

Sebelum sit down dan berbincang, we listed down semuaaaa benda yang kitorang tak puas hati with each other dan semua benda yang kitorang harap pasangan dapat improve lepas ni.

Aku ni dah la pantang dibagi assignment tulis2 ni–

tangan jadi machine gun terus. 😂

Nak-nak pulak bila disuruh senaraikan kesalahan dan kekurangan suami. Mana cukup satu kertas hahah astaghfirullahalazim pompuannn 😑

Settle senaraikan semuanya,

tiba lah masa untuk duduk berbincang hati ke hati.

He sat beside me calmly and asked me to read everything I wrote.

I read it point by point.

Page by page.

He gave 100% attention and didn’t say a word.

Habis je aku baca semua, suami jawab–

“Papa minta maaf. InsyaAllah papa akan cuba perbaiki semuanya.”

Dan dia diam semula.

“Cepat lah, giliran papa pulak untuk luahkan apa yang papa tak puas hati dengan mama selama ni. Apa yang papa nak mama perbaiki?”

I urged him to read his list.

Dia senyum je.

Sambil geleng, dia cakap–

“Takde apa yang papa tak puas hati dengan mama. Semua ok je.”

Aku terus menyirap, tak puas hati dengan jawapan suami.

“Tipu lah. Takkan takde apa2. Tak payah la nak ambik hati. Cakap je.”

He smiled and replied,

“10 tahun papa hidup dengan mama. Of course papa tahu semua kekurangan dan keburukan mama. Of course papa boleh sebut satu-satu kalau papa nak. Tapi papa taknak.”

“Kenapa taknak?”

“Sebab papa masih ingat setiap kebaikan mama. Mama lahirkan anak kita, mama susukan dia, mama jaga dia dengan baik, mama uruskan rumah, mama utamakan keluarga, mama tolong papa cari rezeki. Kalaupun papa tahu 1000 keburukan mama, papa tak sanggup nak senaraikan. Sebab papa masih ingat semua kebaikan mama.”

I cried,

and we hugged each other.

Sekian perbincangan hati ke hati.

Penat tangan aku transform jadi machine gun dan tulis panjang2. 😆

Tapi ada 5 perkara yang aku belajar:

1. As a wife, kita selalu fikir kita lah yang PALING banyak berkorban dalam perkahwinan. Mungkin betul. Tapi itu tak melayakkan kita untuk HANYA mengungkit kebaikan dan pengorbanan diri sendiri, dan melupakan kebaikan suami.

2. Makin lama kawen, makin banyak lah kekurangan masing2 terbongkar, dan makin banyak lah tak puas hati dalam perhubungan. Dan kita mula lupa– pasangan adalah cerminan kita. Aib dan keburukan kita yang terbuka di mata pasangan, sama je banyaknya.

3. Dikurniakan pasangan yang bukan sahaja sayangkan kita, malah sanggup tutup aib kita walaupun di hadapan mata kita sendiri– adalah nikmat Allah yang jarang sekali kita syukuri.

4. Kadang2 kita sibuk fikir salah pasangan dan tunggu pasangan minta maaf, sedangkan yang perlu minta maaf dan memaafkan adalah dengan diri kita sendiri.

5. Ada banyak benda yang we can never develop alone. Even our own growth needs someone to respond– someone very intimate yang nampak hodoh kita, tapi masih mahukan kita. Marriage is not just love, it’s a friendship.

Semoga perkongsian malam ni bermanfaat.

Jadi wahai bini-bini sekalian,

udah-udah la tu mengungkit.

Salam sayang,

Adlil Rajiah.

More info about my books:


Alert Checklist Perubatan Anak. Kena Tahu Bila Keluar Travel

Tentu ramai ibu ibu muda yang semangat nak beli barang barang baby dan ibu ibu yang dah ada dua tiga orang anak nak tahu apa yang perlu ada di rumah dan di dalam beg bila keluar travel.

Dari kita membazir beli benda merapu untuk bayi dan anak anak kecil, baik kita sediakan benda benda ini

1. Termometer
Tak kisahlah termometer jenis digital atau manual, carilah termometer yang berkualiti elok. Penting untuk ada termometer di rumah dan di dalam beg travel. Anak anak kecil ni walau aktif dan badan tak panas mana tapi bila periksa, suhu mereka boleh sangat tinggi. Perlu diingatkan bahawa suhu bayi dan anak kecil biasanya mencanak naik sewaktu tengah malam ke pagi hari. Jadi, eloklah jika kerap periksa suhu anak bila anak tidak sihat di waktu tengah malam.

2. Ubat demam
Pastikan di rumah ada disediakan ubat demam. Ubat demam boleh jadi paracetamol, ibuprofen, acetaminofen. Belilah yang berbentuk air dan ubat punggung. Ubat punggung jika suhu terlampau tinggi melebihi 39. Jika bayi demam, terus beri ubat demam dan mandikan/lap badan bayi kemudian periksa semula suhu badan anak selepas satu jam.

3. Ubat titis hidung/nasal drops
Jika bayi selesema/batuk, boleh sahaja titiskan ubat ini ke dalam hidung bayi. Ini kerana salur pernafasan bayi adalah sempit berbanding orang dewasa. Biasa kita dengar bayi seakan berdengkur semasa tidur tapi tidurnya lena sahaja. Ini kerana hingus/kahak/air liurnya tersekat di hujung tekak. Bayi tidak pandai nak meludah atau membuang kahak jadi bila kahak berkumpul, ianya menghasilkan bunyi. Berilah ubat titis hidung untuk cairkan kahak bayi. Namun, jika nafas mereka laju, demam, tidak aktif, mempunyai lekuk di leher dan dada, terus bawa berjumpa doktor.

4. Losyen calimine
Losyen ini boleh digunakan untuk menghilangkan ruam ruam gatal dibadan anak anda. Untuk demam campak, hfmd pun boleh guna. Ianya tidak mengandungi steroids dan insha Allah selamat untuk bayi.

5. Zinc oxide cream
Krim ini boleh digunakan untuk kes kes melecet akibat pampers atau kesan seluar. Jangan letakkan bedak pada kawasan melecet. Bedak lagi lagi bedak herba akan menyebabkan kawasan melecet menjadi lebih teruk. Tak perlu letak bedak di celah kangkang bayi pun. Cukuplah sekadar sapu losyen bayi atau baby oil.

6. Putik kapas/cotton bud
Belilah yang untuk bayi/kanak kanak punya. Tak elok masukkan putik kapas sehingga ke dalam telinga. Cukuplah sekadar cuci di sekeliling luar telinga sahaja selepas mandi kerana telinga kita ini sudah dikurnia Allah dengan fungsi self-cleansing. Bahaya menjolok terlalu ke dalam kerana risau sehingga terkena gegendang telinga yang nipis tu.

7. Syringe, sudu kecil atau cawan kecil
Ini perlu ada di rumah dan dibersihkan dengan seeloknya untuk memudahkan anda memberikan ubat kepada anak anda. Ubat perlu disukat jadi seeloknya bersihkan seeloknya syringe yang ada ya.

8. Tongue depressor
Ini adalah alat untuk memeriksa tekak anak. Tak wajib pun untuk ada. Jika anda tidak tahu cara menggunakannya, sebolehnya elakkan. Risau jika anda menjolok terlalu dalam atau tersalah cara. Namun, anda boleh sahaja belajar cara menggunakannya dengan doktor di klinik/hospital.

9. Torchlight/lampu suluh kecil
Ini guna penting supaya anda boleh memeriksa ke dalam lubang atau rongga badan seperti telinga, hidung, mulut dan juga mata. Tahu sahajalah anak anak kecil memang suka masukkan sesuatu ke dalam mana mana rongga yang ada kerana sifat inovasi mereka yang super kreatif tu hehe.

10. Baby oil
Ini boleh digunakan untuk bahagian yang kering atau untuk mengurut ngurut anggita badan bayi bila travel jauh. Siapa yang tak suka kena urut kan?

11. SpO2 detector
Ini adalah alat untuk mengukur tahap oksigen di dalam badan dan biasanya ada sekali fungsi mengira nadi. Tidaklah wajib ada namun ianya bagus untuk anak yang mempunyai masalah paru paru atau jantung. Jika SpO2 kurang dari 95% adalah tidak bagus.

12. Kain lap
Ini bolehlah termasuk kain napkin atau kain biasa. Sediakam khas untuk kegunaan anak anak sahaja. Bila demam, boleh gunakan kain ini untuk lap badan anak anak anda. Elakkan menggunakan kain buruk atau kain batik yang anda guna. Sharing is not caring in this case. Pastikan bawa kain lap anak ye masa berjalan.

13. Plaster
Ini juga tidaklah wajib tapi saya suka nasihatkan pesakit saya untuk sediakan juga sebab kita taktahu bila kemalangan akan menimpa. Jika ada luka dan berdarah, bersihkan dahulu luka dengan air biasa, jangan letak apa apa dan terus balut dengan plaster sebelum ke hospital untuk rawatan selanjutnya. Ini untuk mengelakkan luka tersebut terdedah kepada kekotoran.

14. Nasal aspirator
Ini adalah alat untuk menyedut hingus di dalam hidung. Elok digunakan selepas anda menitis ubat titis hidung. Namun jangan terlalu kuat ok. Kesian hidung baby.

Rasanya, cukup dulu kot senarai alat alat yang perlu anda sediakan di rumah dan sewaktu berjalan.

Tak perlu membazir membeli sesuatu yang tidak perlu.

Pastikan anak anda dalam keadaan selamat dan bersih.

Nak jadi ibu bapa ni, yang penting adalah sifat bertanggungjawab dan sabar✌?

Nota kaki : Anak adalah amanah bukan sahaja anugerah, jadi bentuklah mereka menjadi khalifah Allah yang paling indah?

Sumber: FB Dr. Erna Nadia
Masih berusaha tak mudah gabra bila anak tak sihat atau buat perangai.


Nak Di Sayang Suami, Sila Jauhkan 7C! Perkongsian Dari Dr Fadzilah Kamsah.

Lumrah hidup berumah tangga, ada pasang surutnya. Ada baik dan ada buruknya. Masing-maisng ada kekurangan dan kelebihan tetapi yang penting kedua-dua belah pihak kena selalu muhasabah diri dan memperbaiki diri.

Berikut Tips 7 ‘C’ yang menyebabkan suami benci isteri yang dikongsingkan oleh Dr Fadzilah Kamsah. Ia baik dan sangat berguna untuk renungan bersama agar keharmonian rumah tangga dapat dipelihara. Untuk para isteri, elakkan daripada melakukan 7C ini.

1. Cabar

Lelaki mempunyai ego mereka yang tersendiri. Lelaki tidak suka dicabar terutama sekali oleh wanita dan wanita perlu tahu batas tindakan mereka agar lelaki tidak rasa tercabar.

Isteri, apabila bergaduh dengan suami mulalah kata, “Kalau awak berani cubalah (cabar suami cari perempuan lain)!”

Dr Fadzilah kata JANGAN CABAR SUAMI, nanti suami buat betul-betul isteri juga yang putih mata.

2. Cabul

Perbuatan dan kata-kata isteri yang tidak sopan (isteri hilang sifat malu) seperti mengeluarkan kata-kata yang tidak baik pada mertua mahupun suami.

3. Celupar

Wanita yang cantik akan kelihatan hodoh jika mulutnya celupar, sama seperti cabul. Isteri selalu cakap yang tidak manis, selalu terlepas cakap pada suami sehingga membuat suami jauh hati.

4. Comot

Ada wanita yang cantik tetapi comot. Comot sama ada melibatkan wajah, penampilannya yang selekeh, kerja yang dilakukan serta tindak-tanduknya.

Isteri bila nak keluar rumah saja barulah nak comel berhias tapi bila di rumah, comotnya!

Ada isteri kata mekap untuk suami, tapi bila di rumah tidak mekap pun. Suami nak dekat pun tiada nafsu

5. Cemburu

Cemburu perlu dalam sesuatu hubungan tetapi wanita yang terlampau cemburu hingga pasangannya merasa terkongkong akan membawa padah kepada perhubungan mereka.

Ini akan membuatkan lelaki akan rasa diri mereka tidak dipercayai.

Suami lemas kalau isteri cemburu berlebih-lebihan. Sikit-sikit telefon suami di pejabat. Suami baru balik kerja sudah kena tanya macam-macam. Suami balik lewat overtime mula syak yang bukan-bukan. Suami mana yang tahan kan dengan perangai sebegini?

6. Cerewet

Kata ulama hati wanita terletak pada mulutnya. Oleh itu wanita perlu mengawal percakapan. Suami tidak suka bila isteri cerewet tak bertempat. Sangat tak suka.

7. Cincai

Buat kerja rumah cincai, masak cincai, kemas rumah cincai, jaga anak cincai. Dr Fadzilah kata suami paling benci bila isteri cincai jaga anak. Anak sudah masuk longkang tapi mak masih lagi lepak depan televisyen.

Tapi manusia adalah insan yang mudah lupa dan lalai pada masa-masa tertentu, mungkin juga kerana sifat suami dan keadaan sekeliling yang buat kita mempunyai salah satu ciri-ciri 7C ini. Justeru, bagi anda yang bergelar isteri, andai ada tanda-tanda 7C dalam diri cepat-cepat muhasabah dan elakkan perangai tersebut.

Sumber: Sempoimedia.blogspot


Ustazah Asma Harun Kongsi Amalan Zikir Ikut Waktu Solat. Ini Rahsia Tenang Hati Dan Bahagia.

Apabila hati tenang dan bahagia, sudah tentu segala cara hidup akan menjadi lebih tersusun dan indah. Masalah yang hadapi dihadapi dengan tenang.

Salah satu amalan yang membuatkan kita berasa tenang adalah melalui amalan zikir.

Selalunya dilakukan selepas solat. Ia adalah suatu bentuk amalan ibadah yang mudah dan boleh dikerjakan bila-bila masa.

Namun, tidak ramai yang tahu bahawa ada bacaan zikir dilakukan mengikut waktu solat.

Ikuti perkongsian ini.

Jadual waktu zikir perkongsian Ustazah Asma Harun dan juga apa yang ibu pelajari sepanjang perjalanan menuntut ilmu.

Tak dapat nak hujah panjang2 sebab ibu bukan ustazah tapi ibu nak share ni Jadual zikir dengan mengamalkan zikir yang lebih aula (baik).

Ciri zikir yang lebih aula antaranya ialah:
1. Dipetik daripada ayat ayat suci al Quran
2. Dipetik daripada Hadith Sohih
3. Ringan pada sebutan tapi berat pada ganjaran. Maksudnya sangat besar ganjarannya. Waktu semakin singkat, maka kena amalkan zikir yang paling memberi bekas.

Zikir tersebut wajarlah kita amalkan supaya hajat kita nanti nak setaman dengan Baginda Nabi saw, para sahabat, anbiya’ dan ulama terkabul. Moga Allah kabulkan.

Kena usaha na. Biar kat dunia jiran kita bukan siapa2 tapi di akhirat biarlah setaman dengan mereka yang tersebut di atas. Subhanallah Tabarakaulloh. Bayangkan indahnya saat itu.

Jadual waktu zikir

#Waktu lepas subuh hingga zuhur* : Bacalah sebaik-baik kalimah dan sebesar2 ganjaran jika diamalkan iaitu “La ila ha illaulloh”. Kajian menunjukkan orang Islam yang meninggal, 10% aje boleh sebut kalimah ini. Mudah2an dengan melaziminya kita bisa menyebut kala sakaratulmaut.

#Waktu lepas zuhur hingga asar* : Bacalah selawat atas Nabi saw pada bacaan yang biasa kita baca. 1x selawat kita kepada Nabi saw, 10x Allah selawat atas kita (ucap selamat). Besar tu, nak dapat syafaat Nabi kan.

#Waktu lepas asar hingga maghrib* : Bacalah tasbih dan 2 kalimatain yang disuruh sangat membaca iaitu Subhanallahi Bihamdih, Subhanallahil Azimi.

#Waktu lepas maghrib hinggga Isya* : Bacalah La hawlawa quwwata illa billah. Ini untuk peningkatan ketauhidan kita.

#Waktu lsya’ hingga tertidur (subuh)* : Bacalah istighfar banyak-banyak, kalau kita mati dalam tidur mudah mudahan dalam pengampunan Allah.

Jadi amalan.

Maaflah ibu tak de keyboard jawi nak tulis. Mudah-mudahan dengan amalan ini mati kita dalam Islam dan bahagia kehidupan di alam barzakh dan di akhirat nanti .

Allahumma yasir. Moga Allah permudahkan niat dan amalan yang baik. Aamiin.


Berakhir Penantian Selama 138 Tahun, Keluarga Ini Akhirnya Dapat Bayi Perempuan

Setiap keluarga pasti ada keunikan dan tradisi tersendiri. Setiap ahli keluarga yang lahir, pasti akan ditatang bagai minyak yang penuh dan dijaga sehingga manjadi insan yang berguna.

Tidak kisah lelaki atau perempuan, pasti ada keistimewaan tersendiri. Kehadiran mereka pasti mencuit hati.

Namun bagi sebuah keluarga yang tinggal di Michigan, Amerika Syarikat, sejak 138 tahun lalu keluarga mereka tidak pernah mendapat bayi perempuan.

Bukan mereka tidak mahu menerima bayi lelaki namun rezeki tidak berpihak kepada keluarga ini.

Tetapi baru-baru ini, susur galur unik itu telah dipecahkan apabila pasangan Carolyn dan Andrew Clark dikurniakan cahaya mata perempuan pada 17 Mac 2023 yang lalu setelah sekian lama menanti.

Menurut Carolyn, dia terkejut apabila mendapat tahu bahawa keluarga suaminya tidak pernah dikurniakan anak  perempuan dalam susur galur keluarga berkenaan sejak 1885.

“Saya bertanyakan ibu bapa Andrew untuk mengesahkan maklumat tersebut dan mereka menjawab bahawa keluarga itu tidak pernah mempunyai waris perempuan.”

Tambah Carolyn, ketika dia dan Andrew berkahwin, mereka pada awalnya menyangka trend itu akan berterusan disebabkan anak sulung mereka ialah seorang lelaki.

Namun pada 2022, ketika hamil sekali lagi, Carolyn diberitahu bahawa mereka akan menimang cahaya mata perempuan.

Kini, pasangan itu gembira kerana berjaya memecahkan trend tersebut dengan kelahiran bayi mereka, Audrey Marie Clark.

[TIPS]


“20 Tahun Lalu Susah Cari Sekolah Untuk Anak.” Ahmad Idham Bina Sekolah Pendidikan Khas,  Kemudahan Untuk Anak Istimewa

Pelakon dan pengarah terkenal, Dr. Ahmad Idham Ahmad Nadzri meluahkan rasa syukur dan terharu apabila impian membina sekolah pendidikan khas bersama isteri kini sudah tercapai.

Bakal menjalinkan kerjasama dengan beberapa tadika swasta di seluruh Malaysia, akuinya lagi, usaha tersebut diadakan bagi memperluaskan lagi akses terhadap sekolah pendidikan khas sejak diusia kanak-kanak lagi.

Akui Ahmad Idham lagi, dia sebolehnya tidak mahu para ibu bapa yang lain turut merasai kepayahan untuk menghantar anak-anak istimewa mereka ke sekolah bagi mendapatkan pendidikan awal seperti mana yang pernah dia lalui lebih kurang dua dekad yang lalu.

“Alhamdulillah semalam telah termeterai memorandum persefahaman antara Sekolah Pendidikan Khas Eden Firdaus bersama Tadika Sinar Indah Berkat di Ampang.

“Hampir 20 tahun yang lalu, susah untuk saya dan isteri cari Sekolah Pendidikan Khas untuk Anak saya, Ahmad Firdaus. Saya yakin dan percaya mereka yang ada anak istimewa pasti pernah melaluinya sama seperti saya,” kongsinya di laman Instagram.

Ahmad Idham dan isterinya, Amy Aziz mempunyai seorang anak isimewa yang bernama Ahmad Firdaus Ahmad Nadzri, 21.

Dalam masa yang sama, dia juga mahu memastikan anak-anak istimewa ini mendapatkan pendidikan yang terbaik terutamanya dalam aspek pengurusan diri.

“Anak-anak istimewa ini luar biasa dan mereka memerlukan sistem Pendidikan Khas yang sistematik dan komprehensif agar anak-anak ini dapat mengikuti proses pembelajaran dalam rangka untuk mendidik mereka berdikari dalam pengurusan diri

“Saya terpanggil untuk mengisi kelompongan ini agar mereka yang mempunyai anak-anak istimewa ini dapat memberikan pendidikan sebaiknya buat anak-anak mereka,” jelasnya lagi.

Dalam pada itu, Ahmad Idham turut memaklumkan inisiatif ini juga bakal menyediakan pelbagai kemudahan bukan sahaja buat anak-anak istimewa ini tetapi juga buat para ibu bapa dan pendidik.

“Saya juga mahu menyediakan khidmat saringan percuma bagi membantu ibu bapa mendapatkan pra diagnosis mengenai kelewatan anak dari segi akademik, mewujudkan program sokongan bersama komuniti ibu bapa yang ada anak istimewa.

“Dan juga menyediakan latihan untuk guru mendalami ilmu pengajaran kepada anak istimewa dan melaksanakan program kekeluargaan dari masa ke masa.

“Saya mulakan di Ampang dan akan kembangkan ke seluruh Malaysia. Doakan saya,” kongsinya lagi.

Selain Ahmad Firdaus, Ahmad Idham dikurniakan tiga cahaya mata lain, Ahmad Aydeel, 18, Kintan Myra, 16, dan Ahmad Khaliff, 12.


Anak Kecil Sebak Laungkan Azan Mengharap Pertolongan Allah, Bapa Jatuh Laut Belum Ditemui

Usaha anak kecil yang sebak melaungkan azan mengharap pertolongan Allah agar bapanya Francis Awih yang terjatuh ke laut dekat Pulau Burong, Sebuyau pada Isnin lepas ditemui. Video tersebut benar-benar meruntun hati sesiapa yang melihat dan menontonnya.

Dalam kejadian Isnin lalu, Francis Awi terjatuh ke dalam laut selepas bot yang dinaikinya bertembung dengan sebuah tongkang dan dia terjatuh ke dalam laut dan gagal ditemui sehingga hari ini.

Memetik Utusan Borneo Online, Pengarah Maritim Sarawak Laksamana Pertama Maritim Zin Azman Md Yunus berkata, operasi mencari dan menyelamat (CARILAMAT) dilancarkan selepas laporan diterima sekitar jam 12 tengah hari Isnin lepas.

“Sejurus menerima laporan tersebut, Maritime Rescue Sub Center (MRSC) Kuching mengatur gerak Bot Kilat 22 ke lokasi kejadian untuk CARILAMAT.

“Pangkalan hadapan CARILAMAT (PHC) ditubuhkan di jeti awam Sebuyau dan MRSC Kuching turut memaklumkan insiden kepada agensi sahabat serta menyalurkan maklumat kepada persatuan nelayan berhampiran,” katanya menerusi satu kenyataan.

Tidak hanya laungan azan dari si anak, banyak perrkongsian video update pencarian mangsi dikongsi oleh sepupunya @Anira Tulyina Daniel di Tik Toknya.

Semalam Anira Tulyina berkongsi satu video memaparkan kakak dan adik mangsa membacakan beberapa ayat al-Quran termasuk surah Al-Ikhlas, An-Nas, Al-Masad & ayat kursi sebagai salah satu usaha mereka sekeluarga memohon pertolongan Allah SWT untuk mencari mangsa yang sudah lebih lima hari hilang.

Selain dari itu Anira mewakili keluarga mangsa turut merakamkan ucapan terima kasih kepada pihak MARITIM Malaysia Sarawak dan seluruh pihak yang telah berusaha bertungkus lumus mencari sepupunya yang sehingga kini masih belum ditemui.

Semoga hari-hari terakhir Ramadan ini dapat memberikan berita Bahagia buat keluarga yang diuji ini. Kita doakan semoga mangsa ditemui dengan segera.

Ramadan kali ini lebih istimewa bersama Pa&Ma Superb Huffaz. Nantikan bacaan doa dan surah pilihan dari anak-anak Genius Aulad bermula 3 April ini! Saksikan setiap hari jam 7.00 malam di Facebook Majalah Pa&Ma.


Nak Sihat Bukan Hanya Jaga Pemakanan & Bersenam Tapi Udara Di Rumah Pun Kena Bersih

‘Duduk Di Rumah’ atau “Stay At Home” menjadi norma baharu rakyat Malaysia sejak perlaksanaan Perintah Kawalan Pergerakan (PKP) apabila berlakunya pandemik Covid-19 di seluruh dunia pada Mac lalu. Sememangnya di akui antara cara terbaik untuk mencegah penyebaran virus corona adalah duduk di rumah. Semua aktiviti dilakukan di rumah termasuk pembelajaran secara dalam talian hinggalah bekerja dan berolahraga.

Bila kita lebih banyak menghabiskan masa di rumah bermakna penting untuk memastikan udara  bersih dan sentiasa segar. Ini kerana keadaan rumah yang tertutup membuatkan pengudaraan menjadi tidak bersih dan berisiko dijangkiti banyak penyakit lain pula.

Membersihkan rumah setiap hari adalah salah satu cara untuk kita melindungi keluarga dan tinggal dalam suasana yang sihat. Namun pasti ada ibu-ibu yang merungut walaupun setiap hari bersihkan rumah tetapi habuk tetap ada. Bau kurang menyenangkan masih tak dapat nak dihilangkan. Masalah ini nampak kecil tetapi sebenarnya kalau tidak diatasi boleh memberikan kesan kepada ahli keluarga terutama anak-anak kecil.

Kebarangkalian ahli keluarga terutama si kecil terdedah kepada masalah asma, batuk atau selesema agak tinggi bila berada pada udara yang tidak bersih di dalam rumah. Jadi apa patut kita lakukan untuk mengatasi masalah ini?

Tahukah anda dengan perkembangan teknologi masa kini, anda boleh menyediakan persekitaran udara yang bersih di dalam rumah? Penapis udara adalah salah satu produk hasil teknologi yang mampu menyelesaikan masalah tersebut.

Ia bukan sahaja mampu menyerap bau busuk , menapis habuk dan debu, menyerap asap rokok, jerebu dan sebagainya tetapi Penapis Udara LG PuriCare™ 360° merupakan salah satu penapis udara terbaik yang disarankan untuk kegunaan keluarga. Fungsinya sangat mengagumkan. Percayalah sesiapa sahaja yang menggunakannya akan mendapat satu pengalaman baharu dan dapat menghirup udara yang lebih sihat bukan sahaja untuk diri sendiri malah seisi rumah.

Penapis Udara LG PuriCare™ 360°

Sesuai dengan namanya LG PuriCare™ 360° maka fungsinya juga mampu membersihkan udara secara 360 darjah. Tampil dalam bentuk silinder, ia dapat memaksimakan penapisan udara sekeliling dan menyedut udara itu di mana juga ia diletakkan. Ia mempunyai ciri Clean Booster iaitu kipas yang berpusing dari kiri kanan. Membolehkan udara bersih dapat disaring atau sampai ke hampir seluruh kawasan bilik. Kipas tersebut juga mampu untuk menyaring udara sejauh 7.5 meter. Bayangkanlah ya! Kebolehannya menapis udara di setiap arah pasti anda dapat mengagak berapa banyak habuk serta debu yang akan disedut.

6 tahap penapisan  untuk perlindungan sempurna

Tentu ada yang tertanya-tanya bagaimana udara ditapis? Udara masuk melalui sistem penyaringan 360º yang bermula dari habuk-habuk, debu halus sehinggalah kepada bau-bauan termasuklah bau bahan kimia organik. Dalam erti kata lain, dengan memiliki penapis udara LG, anda boleh terus ucapkan selamat tinggal kepada udara berbahaya di rumah anda!

Aplikasi Pintar

Dilengkapi dengan LED indicator, penapis udara ini membolehkan kita mengetahui tahap udara berdasarkan warna yang terpapar pada skrin penapis. Bagaimana warna LED menentukan tahap udara yang ada di rumah kita? Dengan teknologi sensor PM 1.0 (1 micron meter), ia mampu menyedut habuk-habuk kotoran dan bakteria yang sangat halus dan dapat memberikan indikator tahap udara di rumah kita yang perlu ditapis dan dibersihkan. Canggih kan? Ianya memudahkan tugas dan sesuai dengan teknologi  semuanya di hujung jari, penapis udara LG ini juga dilengkapi dengan akses kawalan mudah iaitu LG ThinQ™ iaitu mampu menghubungkan pembersih udara ke telefon pintar anda dengan aplikasi LG ThinQ™. Anda kini dapat mengawal fungsi alat pembersih udara di mana sahaja dengan hanya satu klik pada telefon anda.

Membersih kawasan pergerakan anak kecil

Tidak perlu gusar jika mempunyai anak kecil. Tetapan Baby Care yang unik membolehkan penulenan udara dilakukan sehingga ke bahagian lantai paling bawah. Ini sekali gus memberi pengalaman udara sihat dan berkualiti buat bayi, khususnya ketika mereka sedang aktif merangkak dan bermain di lantai.

Mod tunggal LG PuriCare™ memfokuskan pembersihan udara ke permukaan lantai, di mana bahan cemar mudah terkumpul. Ini semestinya berita gembira buat ibu-ibu kerana tiada yang lebih penting selain memberikan yang terbaik untuk anak-anak bukan?

Jika anda masih lagi memikirkan tentang kepentingan penapis udara untuk kediaman anda? Jawapannya memang penting dan berbaloi  untuk dimiliki. Kesihatan diri dan keluarga tersayang sangat penting dan tidak boleh dinilai dengan wang ringgit. Pelaburan untuk kesihatan keluarga itu adalah sesuatu yang sangat berbaloi.


Berkulit Eksotik, Morgan Murugan Di Nobat Naib Juara Best Top Model Of Yhe Universe

Hitam-hitam si tampuk manggis, Sungguhpun hitam, dipandang manis. Itulah pepatah melayu yang sesuai dengan keadaan sekarang ni.

Jangan buat main atau pandang sebelah mata jika ada individu yang memiliki warna kulit ‘hitam manis’.

Sebenarnya memiliki kulit hitam manis ini ada keunikkan tersendiri. Kulit gelap atau eksotik ini sering menjadi perhatian dunia. Bahkan warna kulit ini sesuai disarung untuk sebarang warna baju.

KULIT HITAM YANG EKSOTIK RAIH PERHATIAN

Siapa sangka jejaka  berambut keriting yang juga merupakan anak Malaysia ini, Mogan Murugan yang telah memenangi gelaran naib juara bagi kategori lelaki pertandingan Best Top Model of The Universe yang diadakan secara digital dan disertai oleh peserta serata dunia.

Pertandingan tersebut yang dianjurkan oleh sebuah agensi peragaan dari Milan telah menetapkan para peserta melakukan tugasan sendiri dengan mengambil gambar mereka dalam konsep yang telah diberikan.

Saya amat berterima kasih dan berasa diberkati untuk orang yang istimewa, unik, menakjubkan dalam hidup saya yang menyokong saya, menaikkan semangat saya dan membawa kegembiraan kepada jiwa saya.

Sekali lagi terima kasih banyak kepada semua atas sokongan dan kasih sayang anda yang sentiasa diberikan.”

Tempat pertama pertandingan tersebut telah dimenangi oleh Mvozakhe Mehlomakulu dari Afrika Selatan. Selain Mogan, seorang lagi peserta dari Malaysia, Hairul Hellas berada di kedudukan kelima. Seramai 450 orang telah menyertai pertandingan yang diadakan oleh Agensi Model Yarelys itu

Tahniah diucapkan kepada Mogan atas kejayaan yang dapat mengharumkan nama Malaysia di mata dunia.


“Suami Kiriman Tuhan..” Inilah 8 Tugasan Kena Buat Bila Isteri Dalam Pantang,Barulah Makin Sweet Rumahtangga!

Jarang kita dengar suami yang sanggup jaga isteri dalam pantang. Selalunya isteri ‘dipos’ ke kampung. Alasannya suami tidak pandai. Masa anak pertama mungkin alasan ini bolehlah diterima tapi bila anak dah masuk nombor dua dan seterusnya, suami kenalah belajar menjaga isteri dalam pantang.

Tempoh berpantang akan lebih indah bagi seorang isteri apabila dijaga oleh suaminya. Jangan terkejut kalau ada isteri yang menangis kerana hatinya begitu tersentuh dengan pengorbanan suami yang tidak cukup rehat dan tidur semata-mata nak pastikan isteri dan anak selesa.

Kalau nak isteri semakin sayang, suami kena sahut cabaran menjaga isteri dalam pantang. Berusahalah sepenuh hati pasti pengalaman ini mencatat memori indah dalam perkahwinan korang. Kepada encik suami, ikuti panduan ini. Tak susah pun jaga isteri dalam pantang syaratnya kena ikhlas, sabar dan gigih :.

Panduan Jaga Isteri Berpantang:

1. Mandikan Bayi
Dalam pantang kalau nak isteri berehat sepenuhnya suami kenalah belajar mandikan anak. Minta panduan daripada emak atau orang yang lebih tua. Kalau nak mudah, mandikan baby di dalam tub. Gunakan set mandian bayi jangan main bantai ja. Kena ingat ye kulit baby sensitif. Lepas mandikan baby, urut perut baby dengan minyak telon supaya perut baby tak kembung. Sapukan minyak telon pada perut, belakang betis, tapak kaki dan belakang badan baby.
.
2. Sediakan Air Herba Untuk Mandian Isteri

Jika mampu sepanjang 44 hari, sediakan air herba untuk mandian isteri. Sekurang-kurangnya bagi isteri mandi air herba selama tujuh hari. Air rebusan herba ini membantu menghangatkan tubuh isteri, melancarkan perjalanan darah dan menyegarkan badan. Tak payah pening-pening, suami beli sahaja set mandian herba di toko jamu. Cara nak guna pun senang, rebus set herba sehingga mendidih, lepas tu tunggu suam baru bagi isteri mandi.
.
3. Cari Tukang Urut
Sediakan tukang urut untuk isteri. Jika isteri bersalin normal, hari kelima isteri dah boleh urut badan. Tapi jika isteri bersalin secara pembedahan, disarankan seminggu baru isteri berurut. Hanya urut badan ye jangan bagi bidan urut perut kerana bimbang jahitan pembedahan terbuka dan dijangkiti kuman.

.
4. Masak Menu Pantang
Masa isteri hamil, suami dah boleh cuba memasak menu dalam pantang. Google je resipi dalam pantang dan ikuti langkah mudah memasak. Bila dah selalu cuba, insya-Allah masakan akan sedap. Pasti kan isteri diberi makan makanan yang berkhasiat, elakkan makanan sejuk dan berangin. Tak sesuai untuk wanita lepas bersalin. Menu yang paling senang masak sayur sawi, ulam pegaga, ikan bakar atau sup ayam.
.
5. Jangan Lupa Tungku & Bengkung Isteri
Lepas isteri diurut, bengkung isteri. Jangan lupa sapu minyak panas supaya badan isteri tidak masuk angin. Bagi isteri yang bersalin normal, suami perlu bakar tungku antara 10 hingga 15 minit supaya isteri dapat bertungku. Lapik tungku dengan daun herba seperti daun kunyit dan mengkudu. Tungku isteri sekurang-kurangnya tiga kali sehari. Daun kunyit boleh dibeli di kedai runcit atau di pasar tani.
.
6. Bagi Isteri Makan Jamu
Bagi menjaga kesihatan dan kecantikan dalaman isteri, belikan jamu atau herba. Tanya isteri atau ibu mentua agar memilih produk yang tepat. Pasti kan isteri makan jamu secara konsisten untuk kesan yang terbaik.
.
7. Beli Ubat Lembutkan Najis
Suami kena tahu, lepas bersalin biasanya bahagian intim isteri dijahit. Jadi ramai isteri yang fobia nak buang air besar. Bagi isteri minum air suam secukupnya agar tidak sembelit. Suami juga boleh beli ubat lembutkan najis di farmasi.
.
8. Pastikan Isteri Cukup Rehat & Bagi Sokongan Moral

Emosi isteri biasanya mudah terganggu dalam pantang kerana isteri penat dan melalui proses penyembuhan selepas ‘bertarung nyawa’. Jadi suami kena banyak bersabar dan bagi sokongan moral. Pasti kan isteri cukup rehat dan cukup tidur. Jika baby berjaga malam, suami kena bergilir dengan isteri menjaga baby.
Jom tah para suami tersayang😘

Kredit: muhammad faizal